CELEX: 32004R0854
Language: da
Date: 2004-04-29 00:00:00
Title: Europa-Parlamentets og Rådets forordning (EF) nr. 854/2004 af 29. april 2004 om særlige bestemmelser for tilrettelæggelsen af den offentlige kontrol af animalske produkter til konsum

L 139/206           DA                   Den Europæiske Unions Tidende                     30.4.2004
         EUROPA-PARLAMENTETS OG RÅDETS FORORDNING (EF) Nr. 854/2004
                                         af 29. april 2004
                om særlige bestemmelser for tilrettelæggelsen af den offentlige kontrol af
                                    animalske produkter til konsum
EUROPA-PARLAMENTET OG RÅDET FOR DEN EUROPÆISKE UNION HAR –
under henvisning til traktaten om oprettelse af Det Europæiske Fællesskab, særlig artikel 152,
stk. 4, litra b),
under henvisning til forslag fra Kommissionen1,
under henvisning til udtalelse fra Det Europæiske Økonomiske og Sociale Udvalg2,
efter høring af Regionsudvalget,
efter proceduren i traktatens artikel 2513, og
ud fra følgende betragtninger:
1
       EFT C 262E af 29.10.2002, s. 449.
2
       EUT C 95 af 23.4.2003, s. 22.
3
       Europa-Parlamentets udtalelse af 5.6.2003 (endnu ikke offentliggjort i EUT), Rådets fælles
       holdning af 27.10.2003 (EUT C 48 E af 24.2.2004, s. 82), Europa-Parlamentets holdning af
       30.3.2004 (endnu ikke offentliggjort i EUT) og Rådets afgørelse af 16.4.2004.
 ---pagebreak--- (1) Europa-Parlamentets og Rådets forordning (EF) nr. .../20041 fastsætter generelle hygiejne-
    bestemmelser for alle fødevarer, mens Europa-Parlamentets og Rådets forordning (EF)
    nr. ..../20042 fastsætter særlige hygiejnebestemmelser for animalske produkter.
(2) Der er behov for nærmere regler for den offentlige kontrol med animalske produkter for at
    tage hensyn til særlige aspekter i forbindelse med sådanne produkter.
(3) Anvendelsesområdet for de særlige kontrolbestemmelser bør afspejle anvendelsesområdet for
    de særlige hygiejnebestemmelser for fødevarevirksomhedsledere i forordning (EF)
    nr. .../2004∗. Medlemsstaterne bør dog også foretage en passende offentlig kontrol for at
    håndhæve de nationale bestemmelser, der er fastsat i henhold til artikel 1, stk. 4, i nævnte
    forordning. De kan gøre dette ved at udvide principperne i nærværende forordning til også at
    omfatte sådanne nationale bestemmelser.
(4) Offentlig kontrol af animalske produkter bør omfatte alle aspekter af betydning for
    beskyttelse af menneskers sundhed og, hvor det er relevant, dyrs sundhed og velfærd.
    Kontrollen bør baseres på de nyeste foreliggende relevante oplysninger, og det bør derfor
    være muligt at tilpasse dem, efterhånden som der foreligger nye oplysninger.
(5) Fællesskabets forskrifter om fødevaresikkerhed bør bygge på et solidt videnskabeligt
    grundlag. Derfor bør Den Europæiske Fødevaresikkerhedsautoritet høres, når det er
    nødvendigt.
1
    Side ... i denne EUT.
2
    Side ... i denne EUT.
∗
    Note til EUT: Indsæt nr. på forordning om særlige hygiejnebestemmelser for animalske
    fødevarer (se betragtning nr. 1, 2. forordning).
 ---pagebreak--- (6) Den offentlige kontrols art og omfang bør bygge på en vurdering af sundhedsrisici for
    mennesker og dyrs sundhed og velfærd, hvor dette er relevant, de procestyper, der produceres,
    og de mængder, der behandles, samt den pågældende fødevarevirksomhedsleder.
(7) Det vil være hensigtsmæssigt at sørge for tilpasning af visse særlige kontrolbestemmelser
    efter den gennemsigtige procedure i forordning (EF) nr. .../2004∗ og forordning (EF)
    nr. .../2004∗∗ for at give fleksibilitet til at tage hensyn til de særlige behov i virksomheder, der
    anvender traditionelle metoder, har en lille produktion eller ligger i områder med særlige
    geografiske vanskeligheder. Proceduren bør også tillade pilotprojekter for at afprøve nye
    metoder til hygiejnekontrol af kød. Denne fleksibilitet bør dog ikke bringe
    fødevarehygiejnemålene i fare.
(8) Der er behov for offentlig kontrol af kødproduktionen for at kontrollere, at ledere af
    fødevarevirksomheder overholder hygiejnebestemmelserne og de kriterier og mål, der er
    fastsat i fællesskabsbestemmelserne. Den offentlige kontrol bør omfatte audit af
    fødevarevirksomhedsledernes aktiviteter samt inspektioner, herunder kontrol med
    fødevarevirksomhedsledernes egen kontrol.
(9) Det vil i betragtning af deres sagkundskab være hensigtsmæssigt, at embedsdyrlæger
    foretager audit og inspektioner i slagterier, vildthåndteringsvirksomheder og visse
    opskæringsvirksomheder. Medlemsstaterne bør have beføjelse til at bestemme, hvilket
    personale der er det mest hensigtsmæssige for audit og inspektioner i andre typer
    virksomheder.
∗
    Note til EUT: Indsæt nr. på forordning om fødevarehygiejne (se betragtning nr. 1, 1.
    forordning).
∗∗
    Note til EUT: Indsæt nr. på forordning om særlige hygiejnebestemmelser for animalske
    fødevarer (se betragtning 1, 2. forordning).
 ---pagebreak--- (10) Der er behov for offentlig kontrol af produktionen af levende toskallede bløddyr og fiskevarer
     for at kontrollere overholdelsen af de kriterier og mål, der er fastsat i
     fællesskabsbestemmelserne. Den offentlige kontrol af produktionen af levende toskallede
     bløddyr bør især fokusere på produktions- og genudlægningsområder for toskallede bløddyr
     og på slutproduktet.
(11) Der er behov for offentlig kontrol af produktionen af rå mælk for at kontrollere overholdelsen
     af de kriterier og mål, der er fastsat i fællesskabsbestemmelserne. Denne offentlige kontrol
     bør især fokusere på mælkeproducerende bedrifter og rå mælk efter indsamling.
(12) Kravene i denne forordning bør først finde anvendelse, når alle dele af den nye lovgivning om
     fødevarehygiejne er trådt i kraft. Der bør også gå mindst 18 måneder mellem de nye
     bestemmelsers ikrafttræden og deres anvendelse, så de kompetente myndigheder og de
     berørte industrier har tid til at foretage de nødvendige tilpasninger.
(13) De nødvendige foranstaltninger til gennemførelse af denne forordning bør vedtages i
     overensstemmelse med Rådets afgørelse 1999/468/EF af 28. juni 1999 om fastsættelse af de
     nærmere vilkår for udøvelsen af de gennemførelsesbeføjelser, der tillægges Kommissionen1 –
UDSTEDT FØLGENDE FORORDNING:
1
     EFT L 184 af 17.7.1999, s. 23.
 ---pagebreak---                                                KAPITEL I
                                 ALMINDELIGE BESTEMMELSER
                                                 Artikel 1
                                           Anvendelsesområde
1.     I denne forordning fastsættes særlige bestemmelser for tilrettelæggelsen af den offentlige
kontrol af animalske produkter.
2.     Denne forordning gælder kun for aktiviteter og personer, som forordning (EF) nr. .../2004∗
finder anvendelse på.
3.     Gennemførelse af offentlig kontrol i henhold til denne forordning berører ikke
fødevarevirksomhedslederes primære retlige ansvar for at garantere fødevaresikkerheden, jf.
Europa-Parlamentets og Rådets forordning (EF) nr. 178/2002 af 28. januar 2002 om generelle
principper og krav i fødevarelovgivningen, om oprettelse af Den Europæiske
Fødevaresikkerhedsautoritet og om procedurer vedrørende fødevaresikkerhed1, og det civil- eller
strafferetlige ansvar, de måtte pådrage sig ved manglende opfyldelse af deres forpligtelser.
∗
       Note til EUT: Indsæt nr. på forordning om særlige hygiejnebestemmelser for animalske
       fødevarer (se betragtning nr. 1, 2. forordning).
1
       EFT L 31 af 1.2.2002, s. 1. Ændret ved forordning (EF) nr. 1642/2003 (EUT L 245 af
       29.9.2003, s. 4).
 ---pagebreak---                                             Artikel 2
                                           Definitioner
1. I denne forordning forstås ved:
a) "offentlig kontrol": alle former for kontrol, der gennemføres af den kompetente myndighed
   med henblik på at verificere, om fødevarelovgivningen, herunder dyresundheds- og
   dyrevelfærdsbestemmelserne, overholdes
b) "verifikation": kontrol af, om nærmere fastlagte krav er opfyldt, gennem undersøgelse og
   tilvejebringelse af objektive kendsgerninger
c) "kompetent myndighed": den centrale myndighed i en medlemsstat, der har kompetence til at
   udføre veterinærkontrol, eller en anden myndighed, som den centrale myndighed har
   bemyndiget hertil
d) "audit": en systematisk og uafhængig undersøgelse af, om aktiviteter og de hermed forbundne
   resultater er i overensstemmelse med det planlagte, og om dette er gennemført i praksis og er
   egnet til at nå målene
e) "inspektion": undersøgelse af virksomheder, dyr og fødevarer, tilvirkningen heraf, af
   fødevarevirksomheder og disses ledelse og produktionssystemer, herunder dokumenter,
   kontrol af færdigvarer og foderpraksis, og af rå- og hjælpestoffers og produkters oprindelse
   og bestemmelsessted, for at verificere om forskrifterne er overholdt i alle tilfælde
 ---pagebreak--- f) "embedsdyrlæge": en dyrlæge, der i henhold til denne forordning er kvalificeret til at fungere
   som sådan, og som er udpeget af den kompetente myndighed
g) "godkendt dyrlæge": en dyrlæge, der er udpeget af den kompetente myndighed til at foretage
   særlig offentlig kontrol i bedrifter på vegne af den kompetente myndighed
h) "officiel medhjælper": en person, der i henhold til denne forordning er kvalificeret til at
   fungere som sådan, som er udpeget af den kompetente myndighed og arbejder under
   embedsdyrlægens tilsyn og ansvar
i) "sundhedsmærke": et mærke, der angiver, at der, da det blev anbragt, var foretaget offentlig
   kontrol i henhold til denne forordning.
2. Definitionerne i følgende forordninger finder også anvendelse i relevant omfang:
a) forordning (EF) nr. 178/2002
b) definitionerne af "animalske biprodukter", "TSE" (transmissibel spongiform encephalopati)
   og "specificeret risikomateriale" i Europa-Parlamentets og Rådets forordning (EF)
   nr. 1774/2002 af 3. oktober 2002 om sundhedsbestemmelser for animalske biprodukter, som
   ikke er bestemt til konsum1
c) forordning (EF) nr. .../2004∗, med undtagelse af definitionen af "kompetent myndighed" og
d) forordning (EF) nr. .../2004∗∗.
1
   EFT L 273 af 10.10.2002, s. 1. Senest ændret ved Kommissionens forordning (EF)
   nr. 813/2003 (EUT L 117 af 13.5.2003, s. 22).
∗
   Note til EUT: Indsæt nr. på forordning om fødevarehygiejne (se betragtning 1, 1. forordning).
∗∗
   Note til EUT: Indsæt nr. på forordning om særlige hygiejnebestemmelser for animalske
   fødevarer (se betragtning nr. 1, 2. forordning).
 ---pagebreak---                                                KAPITEL II
                         OFFENTLIG KONTROL AF EF-VIRKSOMHEDER
                                                 Artikel 3
                                     Autorisation af virksomheder
1.     a)    Når der i fællesskabsbestemmelserne er krav om, at virksomheder skal autoriseres,
foretager den kompetente myndighed et besøg på stedet. Myndigheden autoriserer kun en
virksomhed for de pågældende aktiviteter, hvis lederen af fødevarevirksomheden har dokumenteret,
at virksomheden overholder de relevante krav i forordning (EF) nr. .../2004∗ og nr. .../2004∗∗ og
andre relevante krav i fødevarelovgivningen.
       b)    Den kompetente myndighed kan give betinget autorisation, hvis det ved besøget på
stedet konstateres, at virksomheden overholder alle krav til infrastrukturer og udstyr. Den giver kun
fuld autorisation, hvis det ved endnu et besøg på stedet senest tre måneder efter den betingede
autorisation konstateres, at de øvrige krav i litra a) er overholdt. Hvis der er gjort klare fremskridt,
men virksomheden endnu ikke overholder alle disse krav, kan den kompetente myndighed forlænge
den betingede autorisation. En betinget autorisation må dog ikke gælde i mere end sammenlagt seks
måneder.
∗
       Note til EUT: Indsæt nr. på forordning om fødevarehygiejne (se betragtning 1, 1. forordning).
∗∗
       Note til EUT: Indsæt nr. på forordning om særlige hygiejnebestemmelser for animalske
       fødevarer (se betragtning nr. 1, 2. forordning).
 ---pagebreak--- 2.    Perioderne på højst tre og seks måneder for en betinget autorisation af en virksomhed kan om
nødvendigt forlænges for fabriks- og frysefartøjer, der fører medlemsstaternes flag. En betinget
autorisation må dog ikke gælde i mere end sammenlagt 12 måneder. Inspektion af sådanne fartøjer
finder sted efter bestemmelserne i bilag III.
3.    Den kompetente myndighed tildeler hver autoriseret virksomhed, også dem, der har fået
betinget autorisation, et autorisationsnummer, som kan suppleres med koder for de typer animalske
produkter, der fremstilles. For engrosmarkeder kan autorisationsnummeret suppleres med et
sekundært nummer, der angiver enheder eller grupper af enheder, som sælger eller fremstiller
animalske produkter.
4.    a)     Den kompetente myndighed tager autorisationen af virksomheden op til revision, når
             den foretager den offentlige kontrol i henhold til artikel 4-8.
      b)    Hvis den kompetente myndighed finder alvorlige mangler eller må standse
             produktionen i en virksomhed gentagne gange, og lederen af fødevarevirksomheden
             ikke kan give tilstrækkelige garantier med hensyn til den fremtidige produktion,
             iværksætter den kompetente myndighed procedurer for tilbagetrækning af
             virksomhedens autorisation. Den kompetente myndighed kan dog suspendere en
             virksomheds autorisation, hvis lederen af fødevarevirksomheden kan garantere, at
             manglerne afhjælpes inden for en rimelig frist.
      c)     For engrosmarkeder kan den kompetente myndighed tilbagetrække eller suspendere
             autorisationen for visse enheder eller grupper af enheder.
 ---pagebreak--- 5.     Stk. 1-3 finder anvendelse på både
a)     virksomheder, som begynder at markedsføre animalske produkter på eller efter datoen for
       denne forordnings anvendelse, og
b)     virksomheder, som allerede markedsfører animalske produkter, men som ikke tidligere har
       været underlagt krav om autorisation. I sidstnævnte tilfælde foretages den kompetente
       myndigheds besøg på stedet i henhold til stk. 1 snarest muligt.
Stk. 4 finder også anvendelse på autoriserede virksomheder, som markedsførte animalske produkter
i henhold til fællesskabsbestemmelserne umiddelbart forud for denne forordnings anvendelse.
6.     Medlemsstaterne fører ajourførte lister over autoriserede virksomheder med deres respektive
autorisationsnumre og andre relevante oplysninger og gør disse tilgængelige for andre
medlemsstater og for offentligheden på en måde, der kan præciseres efter proceduren i artikel 19,
stk. 2.
 ---pagebreak---                                               Artikel 4
                          Generelle principper for offentlig kontrol af alle
                     animalske produkter, der er omfattet af denne forordning
1. Medlemsstaterne sikrer, at fødevirksomhedslederne yder al den bistand, der kræves, for at
myndighederne kan foretage effektiv offentlig kontrol.
De skal især:
–    give adgang til alle bygninger, lokaliteter, anlæg og andre infrastrukturer
–    stille dokumentation og data til rådighed, som kræves i henhold til denne forordning, eller
     som myndighederne finder nødvendige for at kunne bedømme situationen.
2.   Den kompetente myndighed foretager offentlig kontrol for at verificere, at ledere af
fødevarevirksomheder overholder kravene i:
a)   forordning (EF) nr. .../2004∗
∗
     Note til EUT: Indsæt nr. på forordning om fødevarehygiejne (se betragtning 1, 1. forordning).
 ---pagebreak--- b)   forordning (EF) nr. .../2004∗ og
c)   forordning (EF) nr. 1774/2002.
3.   Den i stk. 1 nævnte offentlige kontrol omfatter:
a)   audit af god hygiejnepraksis og HACCP-baserede procedurer (Hazard Analysis Critical
     Control Point)
b)   den offentlige kontrol, der er omhandlet i artikel 5-8, og
c)   alle særlige auditopgaver, der er omhandlet i bilagene.
4.   Audit af god hygiejnepraksis for at verificere, at fødevarevirksomhedslederen følger
procedurerne kontinuerligt og korrekt, og omfatter mindst følgende:
a)   kontrol af informationen om fødevarekæden
b)   udformning og vedligeholdelse af lokaler og udstyr
c)   hygiejnen før, under og efter produktion
d)   personlig hygiejne
e)   uddannelse i hygiejne og arbejdsprocedurer
∗
     Note til EUT: Indsæt nr. på forordning om særlige hygiejnebestemmelser for animalske
     fødevarer (se betragtning nr. 1, 2. forordning).
 ---pagebreak--- f)    skadedyrsbekæmpelse
g)    vandkvalitet
h)    kontrol af temperatur, og
i)    kontrol af fødevarer, der går ind og ud af virksomheden, og al ledsagende dokumentation.
5.    Ved audit af HACCP-procedurer verificeres det, at ledere af fødevarevirksomheder anvender
disse procedurer kontinuerligt og korrekt, idet undersøgelsen navnlig skal sikre, at procedurerne
indebærer de garantier, der er anført i bilag II, kapitel II, i forordning (EF) nr. .../2004∗. Det
bestemmes især, om procedurerne i videst muligt omfang sikrer, at de animalske produkter
a)    overholder de mikrobiologiske kriterier i fællesskabsbestemmelserne
b)    overholder fællesskabsbestemmelserne om restkoncentrationer, forurenende og forbudte
      stoffer, og
c)    ikke indeholder fysiske farer (f.eks. fremmedlegemer).
Når en leder af en fødevarevirksomhed i henhold til artikel 5 i forordning (EF) nr. .../2004∗∗
anvender de procedurer, der er fastsat i retningslinjerne for anvendelsen af HACCP-principper, i
stedet for at udarbejde sine egne specifikke procedurer, skal auditten omfatte den korrekte
anvendelse af disse retningslinjer.
∗
      Note til EUT: Indsæt nr. på forordning om særlige hygiejnebestemmelser for animalske
      fødevarer (se betragtning 1, 2. forordning).
∗∗
      Note til EUT: Indsæt nr. på forordning om fødevarehygiejne (se betragtning nr. 1, 1.
      forordning).
 ---pagebreak--- 6.   Der foretages verifikation af overholdelsen af kravene i forordning (EF) nr. .../2004∗
vedrørende anvendelse af identifikationsmærker i alle virksomheder, der er autoriseret i henhold til
nævnte forordning, ud over verifikation af overholdelsen af andre sporbarhedskrav.
7.   Med hensyn til slagterier, vildthåndteringsvirksomheder og opskæringsvirksomheder, der
markedsfører fersk kød, udfører en embedsdyrlæge de auditopgaver, der er nævnt i stk. 3 og 4.
8.   Ved gennemførelsen af de forskellige auditopgaver skal den kompetente myndighed især
a)   afgøre, om personalet og dets aktiviteter i virksomheden i alle faser af produktionsprocessen
     opfylder de relevante krav i de i stk. 1, litra a) og b), nævnte forordninger. Som et supplement
     til auditten kan den kompetente myndighed gennemføre præstationstest for at afgøre, om
     personalets præstationer opfylder de fastsatte parametre
b)   verificere virksomhedslederens relevante optegnelser
c)   udtage prøver til laboratorieanalyse, når det er nødvendigt, og
d)   dokumentere de elementer, der tages i betragtning, og resultaterne af auditten.
9.   Arten og omfanget af auditopgaverne i forbindelse med enkelte virksomheder afhænger af
den vurderede risiko. Med henblik herpå vurderer den kompetente myndighed regelmæssigt
a)   sundhedsrisici for mennesker og, hvor det er relevant, dyr
∗
     Note til EUT: Indsæt nr. på forordning om hygiejnebestemmelser for animalske produkter (se
     betragtning 1, 2. forordning).
 ---pagebreak--- b)    for slagteriers vedkommende dyrevelfærdsaspekter
c)    de procestyper, der udføres, og de mængder, der behandles, og
d)    fødevarevirksomhedslederens hidtidige overholdelse af fødevarelovgivningen.
                                                  Artikel 5
                                                  Fersk kød
Medlemsstaterne sikrer, at der foretages offentlig kontrol af fersk kød i henhold til bilag I.
1.    Embedsdyrlægen foretager inspektion i slagterier, vildthåndteringsvirksomheder og
opskæringsvirksomheder, der markedsfører fersk kød, i overensstemmelse med de generelle krav i
bilag I, afsnit I, kapitel II, og de specifikke krav i afsnit IV, især med hensyn til
a)    information om fødevarekæden
b)    inspektion før slagtning
c)    dyrevelfærd
d)    inspektion efter slagtning
 ---pagebreak--- e)    specificeret risikomateriale og andre animalske biprodukter, og
f)    laboratorieundersøgelser.
2.    Kroppe af tamhovdyr, opdrættet hårvildt, bortset fra lagomorfer, og vildtlevende storvildt
samt halve kroppe, fjerdinger og udskæringer af halve kroppe i tre engrosudskæringer
sundhedsmærkes i slagteriet eller vildthåndteringsvirksomheden i henhold til bilag I, afsnit I,
kapitel III. Sundhedsmærkerne anbringes af embedsdyrlægen eller på dennes ansvar, når der ved
den offentlige kontrol ikke er fundet nogen mangler, som ville gøre kødet uegnet til konsum.
3.    Efter at have foretaget den i stk. 1 og 2 nævnte kontrol træffer embedsdyrlægen passende
foranstaltninger i henhold til bilag I, afsnit II, især med hensyn til:
a)    meddelelse af inspektionsresultaterne
b)    beslutninger om information om fødevarekæden
c)    beslutninger om levende dyr
d)    beslutninger om dyrevelfærd, og
e)    beslutninger om kød.
 ---pagebreak--- 4.   Officielle medhjælpere kan bistå embedsdyrlægen med den offentlige kontrol, der foretages i
henhold til bilag I, afsnit I og II, som anført i afsnit III, kapitel I. I så tilfælde indgår de i et
uafhængigt hold.
5.   a)     Medlemsstaterne sørger for, at de har den tilstrækkelige offentlige bemanding til at
     foretage den offentlige kontrol i henhold til bilag I med den hyppighed, der er fastsat i
     afsnit III, kapitel II.
     b)     Der anvendes en risikobaseret metode til at fastsætte den offentlige bemanding, der er
     nødvendig på slagtelinjen på et givet slagteri. Den kompetente myndighed træffer afgørelse
     om den involverede offentlige bemanding, som skal have et omfang, der sikrer, at alle
     kravene i denne forordning overholdes.
 ---pagebreak--- 6.   a)    Medlemsstaterne kan tillade, at slagteripersonale under embedsdyrlægens tilsyn bistår
     med den offentlige kontrol ved at udføre visse specifikke opgaver i forbindelse med
     produktionen af kød af fjerkræ og lagomorfer i henhold til bilag I, afsnit III, kapitel III, del A.
     Tillader medlemsstaterne dette, skal de sikre, at det personale, der udfører sådanne opgaver,
           i)   er kvalificeret og uddannes i henhold til nævnte bestemmelser
           ii)  optræder uafhængigt af produktionspersonalet og
           iii) indberetter enhver manglende opfyldelse til embedsdyrlægen.
     b)    Medlemsstaterne kan også tillade, at slagteripersonale foretager specifikke
     prøveudtagnings- og undersøgelsesopgaver i henhold til bilag I, afsnit III, kapitel III, del B.
7.   Medlemsstaterne sørger for, at embedsdyrlæger og officielle medhjælpere er kvalificerede og
uddannes i henhold til bilag I, afsnit III, kapitel IV.
 ---pagebreak---                                               Artikel 6
                                    Levende toskallede bløddyr
Medlemsstaterne sørger for, at produktionen og markedsføringen af levende toskallede bløddyr,
levende pighuder, levende sækdyr og levende havsnegle underkastes offentlig kontrol som
beskrevet i bilag II.
                                              Artikel 7
                                             Fiskevarer
Medlemsstaterne sørger for, at der foretages offentlig kontrol af fiskevarer i henhold til bilag III.
                                              Artikel 8
                                    Rå mælk og mejeriprodukter
Medlemsstaterne sørger for, at der foretages offentlig kontrol af rå mælk og mejeriprodukter i
henhold til bilag IV.
 ---pagebreak---                                                    Artikel 9
                           Foranstaltninger i tilfælde af manglende overholdelse
1.     Når den kompetente myndighed påviser manglende overholdelse af de i artikel 4, stk. 2,
litra a) og b), nævnte forordninger, træffer den foranstaltninger for at sikre, at
fødevarevirksomhedslederen bringer forholdene i orden. Når den kompetente myndighed træffer
afgørelse om, hvilke foranstaltninger der skal træffes, tager den hensyn til den manglende
overholdelses karakter, og hvorvidt fødevarevirksomhedslederen tidligere har gjort sig skyldig i
manglende overholdelse.
2.     Foranstaltningerne omfatter følgende, når det er relevant:
a)     påbud om sanitære foranstaltninger eller eventuelt andre korrigerende foranstaltninger, som
       anses for at være nødvendige for at kunne garantere, at animalske produkter er sikre, eller at
       de relevante lovbestemte krav overholdes
b)     begrænsning af eller forbud mod markedsføring, import eller eksport af animalske produkter
c)     overvågning af eller om nødvendigt krav om tilbagekaldelse, inddragelse og/eller destruktion
       af animalske produkter
d)     tilladelse til at anvende animalske produkter til andre formål end de oprindelig tilsigtede
 ---pagebreak--- e)   suspension af den pågældende virksomheds drift eller hel eller delvis lukning af
     virksomheden i en passende periode
f)   suspension eller tilbagekaldelse af virksomhedens autorisation
g)   beslaglæggelse fulgt af destruktion eller tilbagesendelse for sendinger fra tredjelande
h)   andre foranstaltninger, som den kompetente myndighed anser for passende.
3.   Den kompetente myndighed giver den pågældende fødevarevirksomhedsleder eller en
repræsentant:
a)   skriftlig meddelelse om sin afgørelse om de foranstaltninger, der skal træffes i henhold til
     stk. 1, sammen med begrundelserne for afgørelsen, og
b)   oplysninger om muligheder for at klage over sådanne afgørelser samt om klageprocedure og
     -frister.
Hvis det er hensigtsmæssigt, meddeler den kompetente myndighed også den kompetente
myndighed i afsendelsesmedlemsstaten sin afgørelse.
 ---pagebreak---                                              KAPITEL III
                              PROCEDURER VEDRØRENDE IMPORT
                                               Artikel 10
                                   Generelle principper og betingelser
Med henblik på at sikre ensartet anvendelse af principperne og betingelserne i artikel 11 i
forordning (EF) nr. 178/2002 finder procedurerne i dette kapitel anvendelse.
                                               Artikel 11
                     Lister over tredjelande og dele af tredjelande, hvorfra import
                               af bestemte animalske produkter er tilladt
1.    Animalske produkter importeres kun fra et tredjeland eller en del af et tredjeland, som er
opført på en liste, der er udarbejdet og ajourført efter proceduren i artikel 19, stk. 2.
2.    Et tredjeland opføres kun på denne liste, hvis der er foretaget en EF-kontrol i landet, som har
påvist, at landets kompetente myndighed giver passende garantier som anført i stk. 4. Et tredjeland
kan imidlertid opføres på en sådan liste, uden at der er foretaget EF-kontrol:
a)    hvis den risiko, der fastlægges i henhold til artikel 18, nr. 18, ikke berettiger en kontrol
 ---pagebreak--- b)   hvis det, når det besluttes at opføre et bestemt tredjeland på en liste i henhold til stk. 1, kan
     fastslås, at den kompetente myndighed ifølge andre oplysninger giver de nødvendige
     garantier.
3.   Lister, som udarbejdes i henhold til denne artikel, kan kombineres med andre lister, som
udarbejdes med henblik på folkesundhed og dyresundhed.
4.   Når lister udarbejdes eller ajourføres, skal der især tages hensyn til følgende kriterier:
a)   tredjelandets lovgivning om:
     i)     animalske produkter
     ii)    anvendelse af veterinære lægemidler, herunder regler vedrørende forbud eller
            godkendelse, distribution og markedsføring af sådanne lægemidler samt regler
            vedrørende forvaltning og inspektion
     iii)   fremstilling og anvendelse af foderstoffer, herunder procedurerne for anvendelse af
            tilsætningsstoffer og fremstilling og anvendelse af foderlægemidler samt
            hygiejnekvaliteten af de råvarer, som anvendes til fremstilling af foderstoffer, og af det
            færdige produkt
b)   opbygningen af tredjelandets kompetente myndigheder, deres beføjelser og uafhængighed, det
     tilsyn, de er underlagt, og deres muligheder for effektivt at håndhæve den pågældende
     lovgivning
c)   uddannelse af personale i udførelse af offentlig kontrol
 ---pagebreak--- d) de ressourcer, der står til de kompetente myndigheders rådighed, herunder diagnosefaciliteter
e) tilstedeværelsen og den faktiske gennemførelse af nærmere beskrevne kontrolprocedurer og
   kontrolordninger baseret på prioriteringer
f) hvis det er relevant, situationen vedrørende dyresundhed og procedurer for at underrette
   Kommissionen og relevante internationale organer om udbrud af dyresygdomme
g) omfanget og den faktiske gennemførelse af offentlig importkontrol af dyr og animalske
   produkter
h) de garantier, som tredjelandet kan give med hensyn til opfyldelse af eller ligestilling med
   fællesskabskravene
i) hygiejnebetingelserne for produktion, fremstilling, håndtering, opbevaring og forsendelse af
   animalske produkter til Fællesskabet
j) erfaringen med afsætningen af produktet fra tredjelandet og resultaterne af en eventuelt
   foretaget importkontrol
k) resultaterne af EF-kontrol i tredjelandet, navnlig resultaterne af vurderingen af de kompetente
   myndigheder, og de foranstaltninger, som de kompetente myndigheder har truffet på
   baggrund af eventuelle henstillinger, der er rettet til dem efter en EF-kontrol
 ---pagebreak--- l)     eksistensen, gennemførelsen og meddelelsen af et godkendt zoonosekontrolprogram og
m)     eksistensen, gennemførelsen og meddelelsen af et godkendt kontrolprogram for
       restkoncentrationer.
5.     Kommissionen sørger for, at ajourførte udgaver af alle lister, som udarbejdes eller ajourføres i
overensstemmelse med denne artikel, bliver gjort tilgængelige for offentligheden.
                                                 Artikel 12
         Liste over virksomheder, fra hvilke import af bestemte animalske produkter er tilladt
1.     Animalske produkter kan kun importeres til Fællesskabet, hvis de er afsendt fra og fremstillet
af eller forarbejdet i virksomheder, som er opført på en liste, der udarbejdes og ajourføres i
overensstemmelse med denne artikel, undtagen
a)     når det fra sag til sag efter proceduren i artikel 19, stk. 2, besluttes, at de garantier, som et
       bestemt tredjeland giver med hensyn til import af bestemte animalske produkter, er så gode,
       at proceduren i denne artikel ikke er nødvendig for at sikre overholdelsen af kravene i stk. 2;
       og
b)     i de tilfælde, der er anført i bilag V.
Desuden kan fersk kød, hakket kød, tilberedt kød, kødprodukter og maskinsepareret kød kun
importeres til Fællesskabet, hvis de er fremstillet af kød, der hidrører fra slagterier og
opskæringsvirksomheder, som er opført på en liste, der udarbejdes og ajourføres i
overensstemmelse med denne artikel, eller fra autoriserede EF-virksomheder.
 ---pagebreak--- 2.    En virksomhed kan kun opføres på en sådan liste, såfremt tredjelandets kompetente
myndighed garanterer,
a)    at denne virksomhed sammen med eventuelle andre virksomheder, der håndterer råvarer af
      animalsk oprindelse, som anvendes til fremstilling af de pågældende animalske produkter,
      opfylder de relevante fællesskabskrav, især kravene i forordning (EF) nr. .../2004∗, eller krav,
      der fastsættes som svarende til sådanne krav, når det besluttes at opføre dette tredjeland på
      den relevante liste i henhold til artikel 11
b)    at en offentlig inspektionstjeneste i tredjelandet fører tilsyn med virksomhederne og om
      nødvendigt stiller alle relevante oplysninger om virksomheder, der leverer råvarer, til
      rådighed for Kommissionen, og
c)    at den har reelle beføjelser til at forhindre virksomhederne i at eksportere til Fællesskabet,
      hvis disse ikke opfylder de krav, der er omhandlet i litra a).
3.    De kompetente myndigheder i tredjelande, der er opført på en liste, som er udarbejdet og
ajourført i henhold til artikel 11, garanterer, at der udarbejdes og ajourføres lister over de
virksomheder, der er omhandlet i stk. 1, og at disse meddeles Kommissionen.
4.    a)     Kommissionen underretter regelmæssigt de kontaktpunkter, som medlemsstaterne har
udpeget dertil, om nye eller ajourførte lister, som den har modtaget fra de kompetente myndigheder
i de pågældende tredjelande i henhold til stk. 3.
∗
      Note til EUT: Indsæt nr. på forordning om særlige hygiejnebestemmelser for animalske
      fødevarer (se betragtning nr. 1, 2. forordning).
 ---pagebreak---        b)    Er der 20 arbejdsdage efter Kommissionens meddelelse ikke modtaget indvendinger
mod den nye eller ajourførte liste fra medlemsstaterne, tillades import fra virksomheder, der er
opført på listen, 10 arbejdsdage efter den dato, hvor Kommissionen gør den tilgængelig for
offentligheden.
       c)    Når mindst én medlemsstat fremsætter skriftlige bemærkninger, eller når den skønner,
at det er nødvendigt at ændre en liste på baggrund af relevante oplysninger som f.eks. EF-
inspektionsrapporter eller en anmeldelse under det hurtige varslingssystem (Rapid Alert System),
underretter Kommissionen medlemsstaterne herom og sætter punktet på dagsordenen for det næste
møde i den relevante afdeling af Den Stående Komité for Fødevarekæden og Dyresundhed med
henblik på afgørelse, hvor dette er relevant, efter proceduren i artikel 19, stk. 2.
5.     Kommissionen sørger for, at ajourførte udgaver af alle lister er tilgængelige for
offentligheden.
                                                     Artikel 13
                      Levende toskallede bløddyr, pighuder, sækdyr og havsnegle
1.     Uanset artikel 12, stk. 1, litra b), skal levende toskallede bløddyr, pighuder, sækdyr og
havsnegle hidrøre fra produktionsområder i tredjelande, der er opført på lister, som udarbejdes og
ajourføres i overensstemmelse med artikel 12.
2.     Kravet i stk. 1 gælder ikke for kammuslinger høstet uden for klassificerede
produktionsområder. Offentlig kontrol vedrørende kammuslinger skal dog finde sted i
overensstemmelse med bilag II, kapitel III.
 ---pagebreak--- 3.    a)    Inden de i stk. 1 omhandlede lister udarbejdes, tages der særligt hensyn til de garantier,
som den kompetente myndighed i tredjelandet kan give vedrørende overholdelsen af kravene i
denne forordning om klassificering og kontrol af produktionsområder.
      b)    Der foretages EF-inspektion på stedet, før sådanne lister udarbejdes, medmindre
            i)    den risiko, der er fastlagt i henhold til artikel 18, nr. 18, ikke berettiger en sådan
                  inspektion, og
            ii)   det, når det besluttes at opføre et bestemt produktionsområde på en liste i henhold
                  til stk. 1, kan fastslås, at den kompetente myndighed ifølge andre oplysninger
                  giver de nødvendige garantier.
4.    Kommissionen sørger for, at ajourførte udgaver af alle lister, som udarbejdes eller ajourføres i
overensstemmelse med denne artikel, bliver gjort tilgængelige for offentligheden.
                                                 Artikel 14
                                                Dokumenter
1.    Alle forsendelser af animalske produkter ledsages ved import til Fællesskabet af et dokument,
der opfylder kravene i bilag VI.
 ---pagebreak--- 2.    Dokumentet attesterer, at produkterne opfylder
a)    kravene til de pågældende produkter i medfør af forordning (EF) nr. .../2004∗ og forordning
      (EF) nr. .../2004∗∗ eller bestemmelser svarende til disse krav, og
b)    særlige betingelser for import i henhold til artikel 18, nr. 19.
3.    Dokumenterne kan indeholde sådanne nærmere enkeltheder, som fællesskabslovgivningen
om folke- og dyresundhed kræver.
4.    Der kan dog meddeles undtagelser fra stk. 1 efter proceduren i artikel 19, stk. 2, når de
garantier, der er omhandlet i stk. 2 i denne artikel, kan opnås på anden måde.
                                               Artikel 15
                                  Særlige bestemmelser for fiskevarer
1.    De procedurer, der fastsættes i dette kapitel, finder ikke anvendelse på ferske fiskevarer, der
landes i Fællesskabet direkte fra et fiskerfartøj, der fører et tredjelands flag.
Den offentlige kontrol af sådanne fiskevarer foretages i henhold til bilag III.
∗
      Note til EUT: Indsæt nr. på forordning om fødevarehygiejne (se betragtning 1, 1. forordning).
∗∗
      Note til EUT: Indsæt nr. på forordning om særlige hygiejnebestemmelser for animalske
      fødevarer (se betragtning nr. 1, 2. forordning).
 ---pagebreak--- 2.    a)     Fiskevarer, der importeres fra et fabriks- eller frysefartøj, der fører et tredjelands flag,
skal hidrøre fra fartøjer, der er opført på en liste, der er udarbejdet og ajourført efter proceduren i
artikel 12, stk. 4.
      b)     Som en undtagelse fra artikel 12, stk. 2, litra b), kan et fartøj imidlertid også opføres på
sådanne lister:
             i)     på grundlag af en fælles meddelelse fra den kompetente myndighed i det
                    tredjeland, hvis flag fartøjet fører, og fra den kompetente myndighed i et andet
                    tredjeland, til hvilken førstnævnte myndighed har overdraget ansvaret for
                    inspektionen af det pågældende fartøj, forudsat
                    –     at dette tredjeland er opført på listen over tredjelande, der er udarbejdet i
                          overensstemmelse med artikel 11, og hvorfra import af fiskevarer er tilladt,
                    –     at alle fiskevarer fra det pågældende fartøj, der er bestemt til markedsføring
                          i Fællesskabet, landes direkte i dette tredjeland,
                    –     at dette tredjelands kompetente myndighed har inspiceret dette fartøj og
                          erklæret, at det opfylder Fællesskabets krav, og
                    –     at dette tredjelands kompetente myndighed har erklæret, at den
                          regelmæssigt vil inspicere fartøjet for at sikre, at det fortsat opfylder
                          Fællesskabets krav,
                    eller
 ---pagebreak---              ii)    på grundlag af en fælles meddelelse fra den kompetente myndighed i det
                    tredjeland, hvis flag fartøjet fører, og fra den kompetente myndighed i en
                    medlemsstat, til hvilken førstnævnte kompetente myndighed har overdraget
                    ansvaret for inspektionen af det pågældende fartøj, forudsat
                    –     at alle fiskevarer fra det pågældende fartøj, der er bestemt til markedsføring
                          i Fællesskabet, landes direkte i denne medlemsstat
                    –     at den kompetente myndighed i denne medlemsstat har inspiceret fartøjet og
                          erklærer, at det opfylder Fællesskabets krav, og
                    –     at denne medlemsstat kompetente myndighed erklærer, at den regelmæssigt
                          vil inspicere fartøjet for at sikre, at det fortsat opfylder Fællesskabets krav.
      c)     Kommissionen sørger for, at ajourførte udgaver af alle lister, der udarbejdes eller
ajourføres i overensstemmelse med denne artikel, er tilgængelige for offentligheden.
3.    Når fiskevarer importeres direkte fra et fiskerfartøj eller et frysefartøj, kan et dokument
underskrevet af fartøjsføreren erstatte det dokument, der kræves i henhold til artikel 14.
4.    Detaljerede regler for gennemførelsen af denne artikel kan fastsættes efter proceduren i
artikel 19, stk. 2.
 ---pagebreak---                                                KAPITEL IV
                                   AFSLUTTENDE BESTEMMELSER
                                                Artikel 16
                          Gennemførelsesforanstaltninger og overgangsordninger
Der kan fastsættes gennemførelsesforanstaltninger og overgangsordninger efter proceduren i
artikel 19, stk. 2.
                                                Artikel 17
                                     Ændring og tilpasning af bilagene
1.     Bilag I, II, III, IV, V og VI kan ændres eller suppleres efter proceduren i artikel 19, stk. 2, for
at tage hensyn til den videnskabelige og tekniske udvikling.
2.     Bilag I, II, III, IV, V og VI kan fraviges efter proceduren i artikel 19, stk. 2, hvis disse
fravigelser ikke er til hinder for at nå forordningens mål.
3.     Medlemstaterne kan, når de derved ikke tilsidesætter forordningens målsætninger, vedtage
nationale foranstaltninger om tilpasning af bestemmelserne i bilag I i overensstemmelse med
stk. 4-7.
 ---pagebreak--- 4. De nationale foranstaltninger i stk. 3 skal
a) tage sigte på:
   i)    at muliggøre fortsat brug af traditionelle metoder i produktions-, forarbejdnings- eller
         distributionsleddet
   ii)    at tilgodese behovene i fødevarevirksomheder, som har en lille produktion, eller som
         ligger i områder med særlige geografiske vanskeligheder, eller
   iii)   at tillade pilotprojekter for at afprøve nye metoder til hygiejnekontrol af kød.
b) især vedrøre følgende elementer i bilag I:
   i)    oplysninger om fødevarekæden
   ii)    den kompetente myndigheds tilstedeværelse i virksomhederne.
5. Medlemsstater, der ønsker at vedtage nationale foranstaltninger som omhandlet i stk. 3, giver
Kommissionen og de øvrige medlemsstater meddelelse herom. Alle meddelelser skal indeholde:
a) en detaljeret beskrivelse af de bestemmelser, medlemsstaten anser det for nødvendigt at
   tilpasse, samt arten af tilpasningen
b) en beskrivelse af de pågældende virksomheder
 ---pagebreak--- c)      en begrundelse for tilpasningen, herunder, når det er relevant, en sammenfatning af den
        gennemførte risikoanalyse, og af alle foranstaltninger, der skal træffes for at sikre, at
        tilpasningen ikke tilsidesætter forordningens målsætninger, og
d)      alle andre relevante oplysninger.
6.      De øvrige medlemsstater har tre måneder, fra de har modtaget den i stk. 5 nævnte meddelelse,
til at sende Kommissionen skriftlige bemærkninger. Kommissionen kan høre medlemsstaterne i den
komité, der er nævnt i artikel 19, stk. 1, og skal gøre dette, når den modtager skriftlige
bemærkninger fra en eller flere medlemsstater. Kommissionen kan efter proceduren i artikel 19,
stk. 2, beslutte, om de påtænkte foranstaltninger kan gennemføres, om nødvendigt med passende
ændringer. Kommissionen kan efter behov foreslå generelle foranstaltninger i overensstemmelse
med denne artikels stk. 1 eller 2.
7.      En medlemsstat må kun vedtage nationale foranstaltninger om tilpasning af bestemmelserne i
bilag I
a)      i overensstemmelse med en beslutning vedtaget i henhold til stk. 6,
b)      hvis Kommissionen en måned efter udløbet af den i stk. 6 nævnte periode ikke har meddelt
        medlemsstaterne, at den har modtaget skriftlige bemærkninger, eller at den agter at fremsætte
        forslag om vedtagelse af en beslutning i henhold til stk. 6.
8.      Når en medlemsstat vedtager nationale foranstaltninger til gennemførelse af et pilotprojekt for
at afprøve nye metoder til hygiejnekontrol af kød i henhold til stk. 3-7, meddeler den resultaterne til
Kommissionen, så snart de foreligger. Kommissionen overvejer derefter at foreslå generelle
foranstaltninger i henhold til stk. 1.
 ---pagebreak---                                                  Artikel 18
                                           Specifikke afgørelser
Uden at det berører den generelle anvendelse af bestemmelserne i artikel 16 og artikel 17, stk. 1,
kan der fastsættes gennemførelsesforanstaltninger eller vedtages ændringer af bilag I, II, III, IV, V
eller VI efter proceduren i artikel 19, stk. 2, vedrørende
1)    prøver til vurdering af fødevarevirksomhedslederes og deres personales præstation
2)    metoden til meddelelse af inspektionsresultater
3)    kriterier til afgørelse af, hvornår embedsdyrlægen på grundlag af en risikoanalyse ikke behøver
      at være permanent til stede ved inspektion før og efter slagtning i slagterier og
      vildthåndteringsvirksomheder
4)    regler om indholdet af prøverne for embedsdyrlæger og officielle medhjælpere
5)    mikrobiologiske kriterier for proceskontrol vedrørende hygiejnen i virksomheder
6)    alternative procedurer, serologiske analyser eller andre laboratorieundersøgelser, der giver
      mindst samme garantier som de specifikke procedurer for inspektion efter slagtning, der er
      beskrevet i bilag I, afsnit IV, og derfor kan erstatte dem, hvis den kompetente myndighed
      træffer beslutning herom
 ---pagebreak--- 7)  tilfælde, hvor nogle af de specifikke procedurer for inspektion efter slagtning, der er beskrevet i
    bilag I, afsnit IV, ikke er nødvendige under henvisning til bedriften eller oprindelsesområdet
    eller -landet og principperne for risikoanalyse
8)  regler for laboratorieundersøgelser
9)  den kuldebehandling, kød skal underkastes i tilfælde af cysticercose og trikinose
10) betingelserne for, at bedrifter og regioner kan certificeres som officielt fri for cysticercose eller
    trikiner
11) de metoder, der skal anvendes ved de i bilag I, afsnit IV, kapitel IX, omhandlede undersøgelser
12) for slagtesvin kriterier for kontrollerede opstaldningsforhold og integrerede
    produktionssystemer
13) kriterier for klassificering af produktions- og genudlægningsområder for levende toskallede
    bløddyr i samarbejde med det relevante EF-referencelaboratorium, herunder:
    a)     grænseværdier og analysemetoder for marine biotoksiner
    b)     metoder til undersøgelse for virus og virologiske normer
    c)     prøveudtagningsplaner samt de metoder og analytiske tolerancer, der skal anvendes for at
           kontrollere, at kriterierne overholdes
 ---pagebreak--- 14) organoleptiske kriterier for bedømmelsen af fiskevarers friskhed
15) detektionsgrænser, analysemetoder og prøveudtagningsplaner, der skal anvendes ved
    gennemførelsen af den offentlige kontrol af fiskevarer i henhold til bilag III, herunder med
    hensyn til parasitter og miljøforurening
16) den metode, hvorefter Kommissionen vil gøre lister over tredjelande og virksomheder i
    tredjelande tilgængelige for offentligheden i henhold til artikel 11, 12, 13 og 15
17) modellerne for dokumenter og kriterier for brug af elektroniske dokumenter
18) kriterier for bestemmelse af den risiko, som bestemte animalske produkter, der importeres til
    Fællesskabet, udgør
19) særlige importbetingelser for bestemte animalske produkter under hensyn til de risici, der er
    forbundet hermed, oplysninger, som de relevante tredjelande har givet, og om nødvendigt
    resultaterne af EF-kontrol i sådanne tredjelande. Disse særlige importbetingelser kan indføres
    for et enkelt animalsk produkt eller en gruppe af produkter. De kan finde anvendelse på et
    enkelt tredjeland, på regioner i et tredjeland eller på en gruppe af tredjelande
20) betingelserne for import af animalske produkter fra et tredjeland eller en region i et tredjeland i
    henhold til gennemførelsen af en ligestillingsaftale eller en tilfredsstillende audit, der
    anerkender, at foranstaltninger i dette tredjeland eller denne region giver garantier, der svarer til
    dem, der gælder i Fællesskabet, hvis tredjelandet forelægger objektive beviser herpå.
 ---pagebreak---                                                   Artikel 19
                                              Komitéprocedure
1.    Kommissionen bistås af Den Stående Komité for Fødevarekæden og Dyresundhed, der er
nedsat ved artikel 58 i forordning (EF) nr. 178/2002.
2.    Når der henvises til dette stykke, finder artikel 5 og 7 i afgørelse 1999/468/EF anvendelse, jf.
dennes artikel 8.
Perioden i artikel 5, stk. 6, i afgørelse 1999/468/EF fastsættes til tre måneder.
3.    Komitéen vedtager selv sin forretningsorden.
                                                  Artikel 20
                        Høring af Den Europæiske Fødevaresikkerhedsautoritet
Kommissionen hører Den Europæiske Fødevaresikkerhedsautoritet om anliggender inden for denne
forordnings anvendelsesområde, når det er nødvendigt, og især:
1)    før den foreslår ændring af de særlige krav vedrørende procedurer for inspektion efter
      slagtning, der er fastsat i bilag I, afsnit IV
 ---pagebreak--- 2)   før den foreslår ændring af bestemmelserne i bilag I, afsnit IV, kapitel IX, om kød af dyr, hos
     hvilke der ved inspektion efter slagtning er konstateret forandringer, der tyder på akut
     infektion med brucellose eller tuberculose, og
3)   før den foreslår gennemførelsesforanstaltninger som omhandlet i artikel 18, nr. 5-15.
                                              Artikel 21
                             Rapport til Europa-Parlamentet og Rådet
1.   Kommissionen forelægger senest den ...* Europa-Parlamentet og Rådet en rapport, der
indeholder en oversigt over de erfaringer, der er gjort med anvendelsen af denne forordning.
2.   Kommissionen lader eventuelt rapporten ledsage af relevante forslag.
                                              Artikel 22
                                             Ikrafttræden
Denne forordning træder i kraft 20 dage efter datoen for offentliggørelsen i Den Europæiske Unions
Tidende.
*
     5 år efter denne forordnings ikrafttræden.
 ---pagebreak--- Den finder anvendelse 18 måneder efter den dato, hvor alle nedenstående retsakter er trådt i kraft:
a)   forordning (EF) nr. ../2004∗
b)   forordning (EF) nr. ../2004∗∗, og
c)   Europa-Parlamentets og Rådets direktiv 2004 .../..../EF af .......... om ophævelse af visse
     direktiver om levnedsmiddelhygiejne og sundhedsbetingelser for produktion og afsætning af
     visse animalske produkter til konsum1.
Den anvendes dog tidligst fra 1. januar 2006.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Strasbourg, den 29. april 2004.
         På Europa-Parlamentets vegne                                         På Rådets vegne
                    P. COX                                                   M. McDOWELL
                    Formand                                                     Formand
∗
     Note til EUT: Indsæt nr. på forordning om fødevarehygiejne (se betragtning 1, 1. forordning).
∗∗
     Note til EUT: Indsæt nr. på forordning om særlige hygiejnebestemmelser for animalske
     fødevarer (se betragtning nr. 1, 2. forordning).
1
     Se s. i denne EUT.
 ---pagebreak---                                                                                           BILAG I
                                           FERSK KØD
                        AFSNIT I: EMBEDSDYRLÆGENS OPGAVER
KAPITEL I: AUDITOPGAVER
1.  Embedsdyrlægen foretager ud over de generelle krav i artikel 4, stk. 4, om audit af god
    hygiejnepraksis en kontrol af, om fødevarevirksomhedslederens egne procedurer permanent
    følges med hensyn til enhver form for indsamling, transport, opbevaring, håndtering,
    forarbejdning og anvendelse eller bortskaffelse af animalske biprodukter, herunder
    specificeret risikomateriale, som fødevarevirksomhedslederen er ansvarlig for.
2.  Embedsdyrlægen foretager ud over de generelle krav i artikel 4, stk. 5, om audit af HACCP-
    baserede procedurer en kontrol af, at virksomhedslederens procedurer så vidt muligt sikrer, at
    kødet
    a)    ikke indeholder patofysiologiske abnormiteter eller forandringer
    b)    ikke har fækal forurening eller anden forurening, og
    c)    ikke indeholder specificeret risikomateriale, medmindre det er tilladt ifølge EF-
          bestemmelserne, og er blevet produceret i overensstemmelse med EF-bestemmelserne
          om TSE.
 ---pagebreak--- KAPITEL II: INSPEKTIONSOPGAVER
Når embedsdyrlægen udfører inspektionsopgaver i henhold til dette kapitel, tager han hensyn til
resultaterne af de auditopgaver, der er udført i henhold til artikel 4 og kapitel I i dette bilag. Når det
er hensigtsmæssigt, skal han indrette sine inspektionsopgaver herefter.
A.    Information om fødevarekæden
      1.    Embedsdyrlægen skal kontrollere og analysere de relevante oplysninger i registrene på
            den bedrift, som de dyr, der skal slagtes, kommer fra, og tage hensyn til de
            dokumenterede resultater af denne kontrol og analyse, når han foretager inspektionfør
            og efter slagtning.
      2.    Ved udførelsen af inspektionsopgaver skal embedsdyrlægen tage hensyn til officielle
            certifikater, der ledsager dyr, og eventuelle erklæringer fra dyrlæger, der foretager
            kontrol i primærproduktionen, herunder embedsdyrlæger og godkendte dyrlæger.
      3.    Hvis fødevarevirksomhedsledere i fødevarekæden træffer yderligere foranstaltninger for
            at garantere fødevaresikkerheden ved at tage integrerede systemer, private kontrolsyste-
            mer, certificering af uafhængig tredjepart eller andre midler i brug, og hvis der
            foreligger dokumentation om disse foranstaltninger, og de dyr, der er omfattet af
            systemerne, entydigt kan identificeres, kan embedsdyrlægen tage hensyn til dette, når
            han udfører inspektionsopgaver og verificerer de HACCP-baserede procedurer.
 ---pagebreak--- B. Inspektion før slagtning
   1.   Med forbehold af stk. 4 og 5
        a)     skal embedsdyrlægen foretage en inspektion før slagtning af alle dyr
        b)     skal inspektionen finde sted senest 24 timer efter ankomsten til slagteriet og
               mindre end 24 timer inden slagtningen.
        Desuden kan embedsdyrlægen når som helst kræve en inspektion.
   2.   Inspektion før slagtning skal for så vidt angår det dyr, der undersøges, bl.a. fastslå, om
        der er tegn på
        a)     mangler i forbindelse med velfærden eller
        b)     forhold, som kan have negative følger for menneskers eller dyrs sundhed, navnlig
               med henblik på påvisning af zoonoser og sygdomme på liste A eller, hvis det er
               relevant, liste B fra Det Internationale Kontor for Epizootier (OIE)
               (Verdensorganisationen for Dyresundhed).
   3.   Ud over rutineinspektionen før slagtning skal embedsdyrlægen foretage en klinisk
        inspektion af alle dyr, som fødevarevirksomhedslederen eller en officiel medhjælper har
        taget til side.
 ---pagebreak---    4.    I tilfælde af nødslagtning uden for slagteriet og for så vidt angår nedlagt vildtlevende
         vildt undersøger embedsdyrlægen på slagteriet eller i vildthåndteringsvirksomheden den
         erklæring, der ledsager dyrekroppen, og som dyrlægen eller den uddannede person har
         udstedt, jf. forordning (EF) nr. .../2004*.
   5.    Når det er fastsat i afsnit III, kapitel II, eller afsnit IV, kan inspektionen før slagtning
         foretages på den bedrift, som dyrene kommer fra. I så fald behøver embedsdyrlægen på
         slagteriet kun foretage inspektion før slagtning i det omfang, det er fastsat.
C. Dyrevelfærd
   Embedsdyrlægen skal verificere, om relevante EF-bestemmelser og nationale bestemmelser
   om dyrevelfærd er overholdt, f.eks. bestemmelser om beskyttelse af dyrene på
   slagtetidspunktet og under transport.
D. Inspektion efter slagtning
   1.    Slagtekroppe og ledsagende spiselige slagtebiprodukter skal straks efter slagtningen
         underkastes en inspektion efter slagtning. Alle overflader skal besigtiges. Der kan i den
         forbindelse være behov for minimal håndtering af slagtekroppen og slagtebiprodukterne
         eller for særligt teknisk udstyr. Der skal især fokuseres på at påvise zoonoser og
         sygdomme på OIE's liste A og, hvis det er relevant, OIE's liste B. Slagtelinjens
         hastighed og antallet af kontrolpersonale, der er til stede, skal tillade, at der kan udføres
         korrekt inspektion.
*
   Note til EUT: Indsæt nr. på forordning om særlige hygiejnebestemmelser for animalske
   fødevarer (se betragtning (1), 2. nævnte forordning).
 ---pagebreak--- 2. Der skal foretages yderligere undersøgelser, herunder palpering af og indsnit i dele af
   kroppen og de spiselige slagtebiprodukter og laboratorieundersøgelser, når det findes
   nødvendigt
   a)    for at nå frem til en endelig diagnose eller
   b)    for at bestemme forekomst af
         i)     en dyresygdom
         ii)    restkoncentrationer eller forurenende stoffer i mængder, der overstiger de
                grænseværdier, der er fastsat i fællesskabsbestemmelserne
         iii)   manglende overholdelse af mikrobiologiske kriterier eller
         iv)    andre forhold, der gør det påkrævet at erklære kødet uegnet til konsum eller
                indføre restriktioner for dets anvendelse,
         navnlig hvis der er tale om nødslagtede dyr.
3. Embedsdyrlægen skal kræve, at slagtekroppe af tamdyr af hestefamilien, kvæg over
   seks måneder og tamsvin over fire uger underkastes en inspektion efter slagtning og
   deles langs rygsøjlen i halve slagtekroppe. Hvis inspektionen tilsiger det, kan
   embedsdyrlægen også kræve, at hoveder eller slagtekroppe deles på langs. For at tage
   hensyn til særlige spisevaner, den teknologiske udvikling eller særlige
   sundhedsmæssige forhold kan den kompetente myndighed dog tillade, at slagtekroppe
   af tamdyr af hestefamilien, kvæg over seks måneder og tamsvin over fire uger
   underkastes inspektion uden at være delt i halve.
 ---pagebreak---    4.    Der skal i forbindelse med inspektionen træffes forholdsregler for at sikre, at forurening
         af kødet, f.eks. ved palpering, opskæring eller indsnit, er mindst mulig.
   5.    I tilfælde af nødslagtning underkastes slagtekroppen hurtigst muligt en inspektion i
         overensstemmelse med punkt 1-4, inden den erklæres for egnet til konsum.
E. Specificeret risikomateriale og andre animalske biprodukter
   I henhold til særlige fællesskabsbestemmelser om specificeret risikomateriale og andre
   animalske biprodukter skal embedsdyrlægen kontrollere fjernelsen, adskillelsen og i givet fald
   mærkningen af specificeret risikomateriale. Embedsdyrlægen skal sikre, at ledere af
   fødevarevirksomheder træffer alle fornødne foranstaltninger, for at kødet ikke forurenes med
   specificeret risikomateriale under slagtning (herunder bedøvelse) og fjernelse af specificeret
   risikomateriale.
F. Laboratorieundersøgelser
   1.    Embedsdyrlægen skal sikre, at der udtages stikprøver, og at de identificeres på passende
         måde, behandles og sendes til det relevante laboratorium i forbindelse med
         a)     overvågning og kontrol med zoonoser og zoonotiske agenser
         b)     særlige laboratorieundersøgelser til diagnosticering af TSE i overensstemmelse
                med Europa-Parlamentets og Rådets forordning (EF) nr. 999/20011
1
   EFT L 147 af 31.5.2001, s. 1. Senest ændret ved Kommissionens forordning (EF)
   nr. 2245/2003 (EUT L 333 af 20.12.2003, s. 28).
 ---pagebreak---           c)     påvisning af forbudte stoffer eller produkter og kontrol af regulerede stoffer,
                 navnlig i forbindelse med nationale planer vedrørende restkoncentrationer, jf.
                 Rådets direktiv 96/23/EF1 og
          d)     påvisning af sygdomme på OIE's liste A og, hvis det er relevant, OIE's liste B.
    2.    Embedsdyrlægen skal også sikre, at der foretages enhver anden nødvendig
          laboratorieundersøgelse.
KAPITEL III: SUNDHEDSMÆRKNING
1.  Embedsdyrlægen skal føre tilsyn med sundhedsmærkningen og de mærker, der anvendes.
2.  Embedsdyrlægen skal navnlig sikre, at
    a)    sundhedsmærket kun anbringes på dyr (tamhovdyr, opdrættet hårvildt, bortset fra
          lagomorfer, og vildtlevende storvildt), der er underkastet inspektion før og efter
          slagtning i overensstemmelse med denne forordning, og hvis der ikke er grund til at
          erklære kødet uegnet til konsum. Sundhedsmærket kan dog anbringes, inden
          resultaterne af en undersøgelse for trikinose foreligger, hvis embedsdyrlægen er tilfreds
          med, at kød fra det pågældende dyr kun markedsføres, hvis resultaterne er
          tilfredsstillende, og
1
    EFT L 125 af 23.5.1996, s. 10. Ændret ved forordning (EF) nr. 806/2003 (EUT L 122 af
    16.5.2003, s. 1).
 ---pagebreak---    b)    sundhedsmærket anbringes på den udvendige side af kroppen i form af et farvestempel
         eller et brændemærke og således, at sundhedsmærket, hvis kroppene opskæres i halve
         kroppe eller fjerdinger, eller hvis halve kroppe opskæres i tre stykker, findes på hvert
         enkelt stykke.
3. Sundhedsmærket skal være et ovalt mærke på mindst 6,5 cm i bredden og 4,5 cm i højden
   med følgende letlæselige oplysninger:
   a)    mærket skal angive navnet på det land, hvor virksomheden er beliggende, og som kan
         skrives helt ud eller angives med en 2-bogstavers kode i overensstemmelse med den
         pågældende ISO-standard.
         Koderne for medlemsstaterne er imidlertid AT, BE, DE, DK, ES, FI, FR, GR, IE, IT,
         LU, NL, PT, SE og UK
   b)    mærket skal angive slagteriets autorisationsnummer
   c)    når mærket anvendes på et slagteri i Fællesskabet, skal det omfatte forkortelsen CE, EC,
         EF, EG, EK eller EY.
4. Bogstaverne skal være mindst 0,8 cm høje og tallene mindst 1 cm høje. Mærkets størrelse og
   tal og bogstaver kan reduceres ved sundhedsmærkning af lam, gedekid og smågrise.
5. De farver, der anvendes til sundhedsmærkning, skal være godkendt i henhold til EF-
   bestemmelserne om anvendelse af farvestoffer i fødevarer.
 ---pagebreak--- 6.  Sundhedsmærket kan desuden indeholde navnet på den embedsdyrlæge, der har foretaget
    inspektionen af kødet. Kompetente myndigheder og ledere af fødevarevirksomheder må
    fortsat benytte det udstyr, de bestilte før denne forordnings ikrafttræden, indtil det er opbrugt
    eller skal udskiftes.
7.  Kød fra dyr, der er blevet nødslagtet uden for slagteriet, skal bære et særligt mærke, der
    hverken kan forveksles med sundhedsmærket i dette kapitel eller med identifikationsmærket i
    bilag II, afsnit I, i forordning (EF) .../2004*.
8.  Kød af vildtlevende vildt, der ikke er flået, må ikke være forsynet med sundhedsmærket,
    medmindre det efter flåningen i en vildthåndteringsvirksomhed er blevet underkastet en
    inspektion og er erklæret egnet til konsum.
9.  Dette kapitel berører ikke de dyresundhedsmæssige bestemmelser om sundhedsmærkning.
                     AFSNIT II: FORANSTALTNINGER EFTER KONTROL
KAPITEL I: MEDDELELSE AF INSPEKTIONSRESULTATERNE
1.  Resultaterne af inspektionerne registreres og evalueres af embedsdyrlægen.
2.  a)     Hvis der ved inspektionen konstateres en sygdom eller en tilstand, som kan have
           uheldige følger for menneskers eller dyrs sundhed eller påvirke dyrenes velfærd
           negativt, skal embedsdyrlægen underrette lederen af fødevarevirksomheden.
*
    Note til EUT: Indsæt nr. på forordning om særlige hygiejnebestemmelser for animalske
    fødevarer (se betragtning (1), 2. nævnte forordning).
 ---pagebreak---    b)     Hvis det konstaterede problem er opstået i forbindelse med primærproduktionen, skal
          embedsdyrlægen underrette den dyrlæge, der er tilknyttet den bedrift, dyrene kommer
          fra, den fødevarevirksomhedsleder, der er ansvarlig for den bedrift, dyrene kommer fra
          (under forudsætning af, at sådanne oplysninger ikke foregriber efterfølgende
          retsforfølgning), og, hvor det er relevant, den myndighed, der er ansvarlig for
          overvågningen af den bedrift eller det jagtområde, dyrene kommer fra.
   c)     Hvis de pågældende dyr er opdrættet i en anden medlemsstat eller i et tredjeland, skal
          embedsdyrlægen underrette den kompetente myndighed i den medlemsstat, hvor
          virksomheden befinder sig. Den kompetente myndighed skal træffe relevante
          foranstaltninger i overensstemmelse med de gældende fællesskabsbestemmelser.
3. Resultaterne af inspektioner og analyser optages i de relevante databaser.
4. Hvis embedsdyrlægen ved inspektionen før eller efter slagtning eller i forbindelse med anden
   inspektion får mistanke om forekomst af et smitstof, der er opført på OIE's liste A, eller efter
   behov OIE's liste B, underretter embedsdyrlægen straks den kompetente myndighed og begge
   skal træffe alle nødvendige foranstaltninger og forholdsregler for at forhindre eventuel
   spredning af smitstoffet i overensstemmelse med gældende fællesskabslovgivning.
 ---pagebreak--- KAPITEL II: BESLUTNINGER OM INFORMATION OM FØDEVAREKÆDEN
1.  Embedsdyrlægen skal verificere, at dyr ikke slagtes, medmindre lederen af slagteriet har
    modtaget og kontrolleret relevant information om fødevarekæden.
2.  Embedsdyrlægen kan imidlertid tillade, at dyr slagtes på slagteriet, også selv om der ikke
    foreligger relevant information om fødevarekæden. I så fald skal al relevant information om
    fødevarekæden dog foreligge, inden slagtekroppen godkendes til konsum. Indtil der er truffet
    en endelig beslutning, skal slagtekroppene og de relaterede spiselige slagtebiprodukter
    opbevares adskilt fra det øvrige kød.
3.  Uanset pkt. 2 skal alt kød fra dyret erklæres uegnet til konsum, hvis der ikke foreligger
    relevant information om fødevarekæden inden 24 timer efter dyrets ankomst til slagteriet.
    Hvis dyret endnu ikke er slagtet, skal det aflives separat.
4.  Såfremt de ledsagende registre, dokumenter eller andre oplysninger viser
    a)    at dyr kommer fra en bedrift eller et område, der er underkastet transportforbud eller
          andre restriktioner af hensyn til dyre- eller folkesundhed
    b)    at regler om anvendelse af veterinære lægemidler ikke er blevet overholdt, eller
 ---pagebreak---    c)     at der foreligger andre betingelser, der kan have en negativ indvirkning på menneskers
          eller dyrs sundhed,
   må dyr kun godtages til slagtning i overensstemmelse med procedurer, der er fastsat i de
   gældende fællesskabsbestemmelser, for at udelukke enhver risiko for menneskers og dyrs
   sundhed.
   Hvis dyrene allerede er til stede på slagteriet, skal de aflives separat og erklæres uegnede til
   konsum, idet der i givet fald træffes forholdsregler for at beskytte dyrs og menneskers
   sundhed. Når embedsdyrlægen anser det for nødvendigt, skal der udføres offentlig kontrol på
   den bedrift, hvorfra dyret kommer.
5. Den kompetente myndighed skal træffe passende foranstaltninger, hvis den opdager, at de
   ledsagende registre, dokumenter eller andre oplysninger ikke svarer til de faktiske forhold på
   den bedrift, dyrene kommer fra, eller til dyrenes faktiske tilstand, eller at de bevidst har til
   formål at vildlede embedsdyrlægen. Den kompetente myndighed skrider ind over for den
   fødevarevirksomhedsleder, der har ansvaret for den bedrift, dyrene kommer fra, eller over for
   andre involverede personer. Disse foranstaltninger kan især bestå af ekstra kontrol. Udgifter
   til denne ekstra kontrol afholdes af den fødevarevirksomhedsleder, der har ansvaret for den
   bedrift, dyrene kommer fra, eller af andre involverede personer.
 ---pagebreak--- KAPITEL III: BESLUTNINGER OM LEVENDE DYR
1.  Embedsdyrlægen skalverificere, at lederen af fødevarevirksomheden overholder forpligtelsen
    i henhold til forordning (EF) nr. .../2004* til at sikre, at dyr, der godtages til slagtning til
    konsum, er korrekt identificeret. Embedsdyrlægen skal sikre, at dyr, hvis identitet ikke med
    rimelighed kan fastslås, aflives separat og erklæres uegnede til konsum. Når embedsdyrlægen
    anser det for nødvendigt, skal der udføres offentlig kontrol på den bedrift, hvorfra dyret
    kommer.
2.  Hvis vægtige dyrevelfærdsbetragtninger tilsiger det, kan heste slagtes på slagteriet, selv om de
    oplysninger, der kræves om deres identitet, ikke foreligger. Oplysningerne skal dog foreligge,
    inden slagtekroppen kan erklæres egnet til konsum. Disse krav gælder også i tilfælde af
    nødslagtning af heste uden for slagteriet.
3.  Embedsdyrlægen skal verificere, at lederen af fødevarevirksomheden overholder forpligtelsen
    i henhold til forordning (EF) nr. .../2004* til at sikre, at dyr med huder, skind eller pels i en
    sådan tilstand, at der er en uacceptabel risiko for forurening af kødet under slagtningen, ikke
    slagtes til konsum, medmindre de rengøres forinden.
4.  Dyr, der lider af en sygdom eller en tilstand, som kan overføres til mennesker eller dyr, som
    følge af håndtering og spisning af kød, og generelt dyr, der viser kliniske tegn på systemiske
    sygdomme eller kraftig afmagring, må ikke slagtes til konsum. Sådanne dyr skal aflives
    separat under forhold, der sikrer, at andre dyr eller slagtekroppe ikke kan smittes, og de
    erklæres uegnede til konsum.
*
    Note til EUT: Indsæt nr. på forordning om særlige hygiejnebestemmelser for animalske
    fødevarer (se betragtning (1), 2. nævnte forordning).
 ---pagebreak--- 5. Slagtningen skal udsættes for dyr, der mistænkes for at lide af en sygdom eller en tilstand,
   som kan have negative virkninger for menneskers eller dyrs sundhed. Sådanne dyr skal
   underkastes en grundig inspektion før slagtning, så der kan stilles en diagnose. Desuden kan
   embedsdyrlægen bestemme, at udtagning af stikprøver og laboratorieundersøgelser skal finde
   sted som supplement til inspektionen efter slagtning. Om nødvendigt skal dyrene slagtes
   separat, eller når normal slagtning er slut, idet der træffes alle nødvendige forholdsregler for
   at undgå forurening af andet kød.
6. Dyr, der kan indeholde restkoncentrationer af veterinære lægemidler, der er højere end de
   grænseværdier, der er fastsat i overensstemmelse med EF-bestemmelserne, eller
   restkoncentrationer af forbudte stoffer, behandles i henhold til direktiv 96/23/EF.
7. Embedsdyrlægen fastsætter betingelserne for behandling af dyr efter en særlig plan for
   udryddelse af eller kontrol med en bestemt sygdom, såsom brucellose og tuberkulose, eller
   zoonotiske agenser, såsom salmonella, under hans/hendes direkte tilsyn. Den kompetente
   myndighed fastsætter betingelserne for slagtning af sådanne dyr. Disse betingelser skal have
   til formål at minimere kontamination af andre dyr og kød af andre dyr.
8. Dyr, der indleveres på et slagteri til slagtning, skal generelt slagtes på stedet. Under ganske
   særlige omstændigheder, som f.eks. at slagtefaciliteterne i alvorlig grad er brudt sammen, kan
   embedsdyrlægen dog tillade direkte transport af dyrene til et andet slagteri.
 ---pagebreak--- KAPITEL IV: BESLUTNINGER OM DYREVELFÆRD
1.  Hvis bestemmelserne om beskyttelse af dyr ikke overholdes på slagte- eller
    nedslagningstidspunktet, skal embedsdyrlægen kontrollere, at lederen af
    fødevarevirksomheden straks træffer de fornødne korrigerende foranstaltninger og forebygger
    gentagelse.
2.  Embedsdyrlægen skal træffe forholdsmæssige og gradvist strengere foranstaltninger med
    hensyn til retshåndhævelse, der går fra at udstede påbud om at nedsætte produktionens tempo
    til at standse den, afhængigt af problemets art og alvor.
3.  Embedsdyrlægen skal i givet fald underrette andre kompetente myndigheder om
    dyrevelfærdsproblemer.
4.  Hvis embedsdyrlægen konstaterer, at bestemmelserne om beskyttelse af dyr under transport
    ikke overholdes, skal den pågældende træffe de fornødne foranstaltninger i overensstemmelse
    med de relevante fællesskabsbestemmelser.
5.  Hvis
    a)      en officiel medhjælper foretager kontrol af dyrevelfærd i henhold til afsnit III eller IV,
            og
    b)      denne kontrol påviser, at bestemmelserne om beskyttelse af dyr ikke overholdes,
    skal den pågældende straks underrette embedsdyrlægen og om nødvendigt i hastende tilfælde
    træffe de nødvendige foranstaltninger omhandlet i punkt 1-4, indtil embedsdyrlægen kommer.
 ---pagebreak--- KAPITEL V: BESLUTNINGER OM KØD
1.  Kød erklæres uegnet til konsum, hvis det
    a)    stammer fra dyr, der ikke er blevet underkastet en inspektion før slagtning, undtagen
          kød af nedlagt vildtlevende vildt
    b)    stammer fra dyr, for hvis vedkommende slagtebiprodukter ikke er blevet underkastet en
          inspektion efter slagtning, medmindre andet er fastsat i denne forordning eller
          forordning (EF) nr. .../2004*
    c)    stammer fra dyr, der er døde før slagtning, dødfødte, døde in utero eller slagtet inden
          7 dage efter fødslen
    d)    stammer fra renskæring af stikkesår
    e)    stammer fra dyr med en sygdom, der er opført på OIE's liste A eller, hvis det er
          relevant, på OIE's liste B, medmindre andet er fastsat i afsnit IV
    f)    stammer fra dyr med en generaliseret sygdom, såsom generaliseret septikæmi, pyæmi,
          toxiæmi eller viræmi
    g)    ikke overholder de mikrobiologiske kriterier i fællesskabsbestemmelserne til, hvornår
          fødevarer må markedsføres
    h)    udviser tegn på forekomst af parasitter, medmindre andet er fastsat i afsnit IV
*
    Note til EUT: Indsæt nr. på forordning om særlige hygiejnebestemmelser for animalske
    fødevarer (se betragtning (1), 2. nævnte forordning).
 ---pagebreak--- i) indeholder restkoncentrationer eller forurenende stoffer, der overstiger de
   grænseværdier, der er fastsat i fællesskabsbestemmelserne. Enhver overskridelse af
   grænseværdien bør føre til supplerende analyser, hvor det er relevant
j) stammer fra dyr eller slagtekroppe, der indeholder restkoncentrationer af forbudte
   stoffer, eller fra dyr, der er blevet behandlet med forbudte stoffer, jf. dog mere
   specifikke fællesskabsbestemmelser
k) består af lever og nyrer fra dyr på mere end to år, der kommer fra områder, hvor
   gennemførelsen af planer i henhold til artikel 5 i direktiv 96/23/EF har vist generel
   forekomst af tungmetaller i miljøet
l) ulovligt er blevet behandlet med dekontaminerende stoffer
m) ulovligt er blevet behandlet med ioniserende eller ultraviolet stråling
n) indeholder fremmedlegemer (undtagen kød af nedlagt vildtlevende vildt, hvor
   fremmedlegemet er materiale, der har været anvendt til at nedlægge dyret)
o) er radioaktivt i en grad, der overstiger de grænseværdier, der er fastsat i
   fællesskabsbestemmelserne
p) har patofysiologiske forandringer eller unormal konsistens, er utilstrækkeligt afblødt
   (undtagen vildtlevende vildt) eller udviser organoleptiske afvigelser, især en udtalt
   kønslugt
 ---pagebreak---       q)    stammer fra afmagrede dyr
      r)    indeholder specificeret risikomateriale, medmindre det er tilladt ifølge
            fællesskabsbestemmelserne
      s)    udviser urenheder, fækal forurening eller anden forurening
      t)    indholder blod, som kan udgøre en risiko for folke- eller dyresundheden på grund af
            sundhedsstatus for ethvert dyr, som det kommer fra, eller kontamination under
            slagtningen
      u)    ifølge embedsdyrlægens vurdering foretaget på grundlag af undersøgelse af alle
            relevante oplysninger kan udgøre en risiko for menneskers og dyrs sundhed eller af
            andre årsager ikke er egnet til konsum.
2.    Embedsdyrlægen kan opstille krav med hensyn til, hvordan kød fra dyr, der er nødslagtet
      uden for slagteriet, må anvendes.
                 AFSNIT III: ANSVARSOMRÅDER OG KONTROLHYPPIGHED
KAPITEL I: OFFICIELLE MEDHJÆLPERE
Officielle medhjælpere kan bistå embedsdyrlægen med alle arbejdsopgaver med følgende
begrænsninger og med forbehold af eventuelle særlige bestemmelser i afsnit IV:
 ---pagebreak--- 1.  i forbindelse med auditopgaver må officielle medhjælpere kun indsamle oplysninger
    vedrørende god hygiejnepraksis og HACCP-baserede procedurer
2.  i forbindelse med inspektioner før slagtning og kontrol af dyrevelfærd må de officielle
    medhjælpere kun foretage en indledende kontrol af dyr og bistå med udførelsen af arbejde af
    rent praktisk art, og
3.  i forbindelse med inspektioner efter slagtning skal embedsdyrlægen regelmæssigt kontrollere
    de officielle medhjælperes arbejde og, hvis der er tale om dyr, der er nødslagtet uden for
    slagteriet, selv foretage inspektionen.
KAPITEL II: KONTROLHYPPIGHED
1.  Den kompetente myndighed skal sikre, at der er mindst én embedsdyrlæge til stede
    a)     i slagterier såvel under hele inspektionen før slagtning som inspektionen efter slagtning
           og
    b)     i vildthåndteringsvirksomheder under hele inspektionen efter slagtning
2.  Den kompetente myndighed kan imidlertid tilpasse denne fremgangsmåde i visse slagterier og
    vildthåndteringsvirksomheder, der identificeres på grundlag af en risikoanalyse og i
    overensstemmelse med eventuelle kriterier fastlagt i henhold til artikel 18, nr. 3. I sådanne
    tilfælde
    a)     behøver embedsdyrlægen ikke at være til stede ved inspektionen før slagtning på
           slagteriet, forudsat
 ---pagebreak---    i)    at en embedsdyrlæge eller en godkendt dyrlæge har foretaget inspektion før
         slagtning på den bedrift, som dyrene kommer fra, har kontrolleret informationen
         om fødevarekæden og har meddelt resultaterne af kontrollen til den officielle
         medhjælper på slagteriet
   ii)   at den officielle medhjælper på slagteriet finder det godtgjort, at informationen om
         fødevarekæden ikke peger hen imod noget problem for fødevaresikkerheden, og at
         dyrets generelle sundheds- og velfærdstilstand er tilfredsstillende, og
   iii)  at embedsdyrlægen regelmæssigt sikrer sig, at den officielle medhjælper foretager
         denne kontrol korrekt
b) behøver embedsdyrlægen ikke permanent at være til stede ved inspektionen efter
   slagtning, forudsat
   i)    at en officiel medhjælper foretager en inspektion efter slagtning og tager alt kød,
         der udviser abnormiteter, og alt andet kød fra det samme dyr til side
   ii)   at embedsdyrlægen efterfølgende inspicerer alt sådant kød, og
   iii)  at den officielle medhjælper forelægger dokumentation for sine procedurer og
         konstateringer, så det over for embedsdyrlægen kan godtgøres, at normerne
         overholdes.
   I forbindelse med fjerkræ og lagomorfer kan den officielle medhjælper imidlertid
   kassere kød, der udviser abnormiteter, og embedsdyrlægen behøver ikke systematisk
   foretage en inspektion af alt sådant kød, jf. dog afsnit IV.
 ---pagebreak--- 3. Den i stk. 2 fastsatte fleksibilitet anvendes ikke
   a)    på dyr, der er nødslagtede
   b)    på dyr, der mistænkes for at lide af en sygdom eller en tilstand, som kan have negative
         virkninger for menneskers sundhed
   c)    på kvæg fra besætninger, der ikke er blevet erklæret officielt fri for tuberkulose
   d)    på kvæg, får og geder fra besætninger, der ikke er blevet erklæret officielt fri for
         brucellose
   e)    ved udbrud af en sygdom opført på OIE's liste A eller i givet fald OIE's liste B. Dette
         vedrører dyr, der er modtagelige for den pågældende sygdom, og som kommer fra den
         bestemte region som defineret i artikel 2 i Rådets direktiv 64/432/EØF1
   f)    når strengere kontrol er nødvendig for at tage hensyn til nye sygdomme eller specifikke
         liste B-sygdomme.
4. Den kompetente myndighed skal sikre, at der i opskæringsvirksomheder under arbejdet med
   kødet er en embedsdyrlæge eller en officiel medhjælper til stede så tilpas hyppigt, at målene
   med denne forordning opfyldes.
1
   EFT 121 af 29.7.1964, s. 1977. Senest ændret ved forordning (EF) nr. 21/2004 (EUT L 5 af
   9.1.2004, s. 8).
 ---pagebreak--- KAPITEL III: INDDRAGELSE AF SLAGTERIETS PERSONALE
A.           SPECIFIKKE OPGAVER VEDRØRENDE PRODUKTION AF KØD AF FJERKRÆ
      OG LAGOMORFER
Medlemsstaterne kan tillade, at slagteriets ansatte fungerer som officielle faguddannede
medhjælpere ved kontrollen af produktionen af fjerkrækød og kaninkød. Der gælder følgende
betingelser:
a)    Såfremt virksomheden har anvendt god hygiejnepraksis i henhold til artikel 4, stk. 4, i denne
      forordning og HACCP-procedurerne i mindst 12 måneder, kan den kompetente myndighed
      tillade, at ansatte i virksomheden, som har gennemgået en uddannelse, som den, officielle
      faguddannede medhjælpere har gennemgået, og har bestået en tilsvarende prøve, udfører
      officielle faguddannede medhjælpernes opgaver og indgår i den kompetente myndigheds
      uafhængige inspektionshold under embedsdyrlægens tilsyn og ansvar samt efter dennes
      anvisninger. Embedsdyrlægen skal i så fald være til stede ved inspektionen både før og efter
      slagtning og skal overvåge disse aktiviteter og gennemføre regelmæssige præstationstest for at
      sikre, at slagteripersonalets præstationer opfylder de specifikke kriterier, den kompetente
      myndighed har fastsat, og skal fremlægge dokumentation for resultaterne af disse
      præstationstest. Nærmere bestemmelser om sådanne præstationstest fastsættes efter
      proceduren i artikel 18. Hvis hygiejneniveauet på virksomheden påvirkes som følge af dette
      personales arbejde, eller hvis dette personale ikke udfører opgaverne korrekt eller udfører sine
      opgaver på en måde, som den kompetente myndighed ikke anser for tilfredsstillende, erstattes
      dette personale af officielle faguddannede medhjælpere.
 ---pagebreak---      Inden for virksomheden skal ansvaret for produktion og undersøgelse være adskilt og en
     virksomhed, der ønsker at indsætte sit eget undersøgelsespersonale, skal være i besiddelse af
     et internationalt anerkendt certifikat.
b)   Medlemsstatens kompetente myndighed træffer principbeslutning om, hvorvidt det er tilladt at
     anvende den beskrevne ordning, og den beslutter i hvert enkelt tilfælde, om ordningen må
     benyttes. Hvis medlemsstaten træffer principbeslutning om at tillade ordningen, underretter
     den Kommissionen herom og om de dertil knyttede betingelser. Det er valgfrit for
     fødevarevirksomhedsledere i en medlemsstat, hvor ordningen er tilladt, at anvende den. Den
     kompetente myndighed må ikke pålægge virksomhederne at indføre ordningen. Hvis den
     kompetente myndighed ikke er overbevist om, at fødevarevirksomhedsledere opfylder
     kravene, må ordningen ikke indføres i virksomheden. For at vurdere dette skal den
     kompetente myndighed analysere produktions- og kontroloptegnelser, virksomhedens
     aktivitetstyper, den hidtidige overholdelse af forskrifter, sagkundskab, faglig holdning og
     ansvarsfølelse hos slagteriets personale med hensyn til fødevaresikkerhed samt andre
     relevante oplysninger.
B.   SPECIFIKKE OPGAVER I FORBINDELSE MED PRØVEUDTAGNING OG ANALYSER
Personale på slagteriet, der har fået en særlig oplæring under embedsdyrlægens tilsyn, kan under
embedsdyrlægens ansvar og tilsyn foretage bestemte prøveudtagninger og analyser på alle
dyrearter.
 ---pagebreak--- KAPITEL IV: FAGLIGE KVALIFIKATIONER
A.  EMBEDSDYRLÆGER
    1.   Den kompetente myndighed må kun udpege dyrlæger til embedsdyrlæger, der har
         bestået en prøve, der opfylder kravene ipunkt 2.
    2.   Den kompetente myndighed sørger for afholdelse af prøven. Prøven skal bekræfte
         kendskab til følgende emner, i det omfang det er nødvendigt afhængigt af dyrlægens
         baggrund og kvalifikationer:
         a)    nationale bestemmelser og fællesskabsbestemmelser om veterinærforanstaltninger
               med hensyn til folkesundhed, fødevaresikkerhed, dyresundhed, dyrevelfærd og
               farmaceutiske stoffer
         b)    principperne i den fælles landbrugspolitik, markedsforanstaltninger,
               eksportrestitutioner og afsløring af svig (også set i et globalt perspektiv: WTO,
               SPS, Codex Alimentarius, OIE)
         c)    vigtige aspekter af fødevareforarbejdning og fødevareteknologi
         d)    principper, begreber og metoder i forbindelse med god fremstillingspraksis og
               kvalitetsstyring
         e)    kvalitetsstyring i primærproduktionen (god landbrugspraksis)
         f)    fremme og anvendelse af fødevarehygiejne og fødevaresikkerhed (god
               hygiejnepraksis)
 ---pagebreak--- g) principper, begreber og metoder i forbindelse med risikoanalyse
h) principper, begreber og metoder i forbindelse med HACCP og anvendelse af
   HACCP i hele fødevareproduktionskæden
i) forebyggelse og bekæmpelse af fødevarebårne farer for menneskers sundhed
j) populationsdynamik ved infektion og forgiftning
k) diagnostisk epidemiologi
l) kontrol- og overvågningssystemer
m) audit og forskriftsmæssig vurdering af styringssystemer vedrørende
   fødevaresikkerhed
n) principper for moderne testmetoder og anvendelsen heraf til diagnoser
o) informations- og kommunikationsteknologi i forbindelse med
   veterinærforanstaltninger med henblik på folkesundheden
p) behandling og anvendelse af biostatistiske data
q) undersøgelser af udbrud af fødevarebårne sygdomme hos mennesker
r) relevante aspekter ved TSE
s) dyrevelfærd i forbindelse med produktion, transport og slagtning
 ---pagebreak---    t)     miljøspørgsmål i forbindelse med fødevareproduktion (herunder
          affaldshåndtering)
   u)     forsigtighedsprincippet og forbrugerholdninger og
   v)     principper for uddannelse af personale, der arbejder i produktionskæden.
   Kandidaterne kan erhverve sig den nødvendige viden som en del af deres
   grundlæggende dyrlægeuddannelse eller ved efteruddannelse eller faglig erfaring efter
   bestået dyrlægeeksamen. Den kompetente myndighed kan sørge for forskellige prøver
   for at tage hensyn til kandidaternes baggrund. Hvis den kompetente myndighed finder
   det godtgjort, at en kandidat har erhvervet hele den nødvendige viden som del af en
   universitetsuddannelse eller gennem efter- og videreuddannelse på ph.d.-niveau, kan
   den dispensere fra kravet om en prøve.
3. Dyrlægen skal være i stand til at samarbejde på tværs af faggrænser.
4. En embedsdyrlæge skal desuden have været i praktik i mindst 200 timer, inden
   vedkommende begynder at arbejde selvstændigt. I denne periode skal praktikanten
   arbejde under tilsyn af embedsdyrlægerne på slagterier, opskæringsvirksomheder,
   steder, hvor der foretages inspektion af fersk kød, og på bedrifter. Praktikken skal især
   omfatte audit af styringssystemer vedrørende fødevaresikkerhed.
 ---pagebreak---    5.  Embedsdyrlægen skal til stadighed have ajourført viden og følge med i nye tiltag
       gennem regelmæssig videreuddannelse og faglitteratur. Når det er muligt, skal
       embedsdyrlægen deltage i videreuddannelse hvert år.
   6.  Dyrlæger, der er allerede er udpeget som embedsdyrlæger, skal have passende viden om
       de emner, der er nævnt i punkt 2. Om nødvendigt skal de erhverve denne viden gennem
       efter- og videreuddannelse. Den kompetente myndighed skal indføre passende
       bestemmelser herom.
   7.  Medlemsstaterne kan uanset punkt 1-6 fastlægge særlige bestemmelser for
       embedsdyrlæger, der udøver denne funktion som bierhverv, og som er ansvarlige for
       kontrollen med små virksomheder.
B. OFFICIELLE MEDHJÆLPERE
   1.  Den kompetente myndighed må som officielle medhjælpere kun udpege personer, der
       har været i praktik og har bestået en prøve i overensstemmelse med nedennævnte krav.
   2.  Den kompetente myndighed skal sørge for afholdelse af sådanne prøver. For at kunne
       gå op til disse prøver skal kandidaterne dokumentere, at de har fulgt
       a)     en teoretisk uddannelse af mindst 500 timers varighed og har været i praktik i
              mindst 400 timer, således at de områder, der er nævnt i punkt 5, er dækket
 ---pagebreak---    b)    den ekstra uddannelse, der kræves, for at officielle medhjælpere kan varetage deres
         opgaver på kompetent vis.
3. Praktikperioden, der er omhandlet i punkt 2, litra a), skal foregå i slagterier og
   opskæringsvirksomheder, under en embedsdyrlæges tilsyn, og i bedrifter og andre
   relevante virksomheder.
4. Uddannelsen og prøverne skal især omfatte rødt kød eller fjerkrækød. Personer, der er
   uddannet i en af de to kategorier og har bestået prøven, behøver kun at gennemgå en
   afkortet uddannelse med henblik på at bestå prøven for den anden kategori.
   Uddannelsen og prøverne bør omfatte vildtlevende vildt, opdrættet vildt og lagomorfer,
   hvor det er relevant.
5. Officielle medhjælperes uddannelse skal omfatte følgende emner, og prøver skal bekræfte
   deres viden herom:
   a)    i forbindelse med bedrifter:
         i)     den teoretiske del:
                −     godt kendskab til landbruget - struktur, produktionsmetoder,
                      international handel osv.
                −     god husdyravlspraksis
                −     grundlæggende kendskab til sygdomme, især zoonoser - virus,
                      bakterier, parasitter osv.
                −     sygdomskontrol, brug af lægemidler og vacciner og undersøgelse for
                      restkoncentrationer
                −     hygiejne- og sundhedskontrol
                −     dyrevelfærd på bedriften og under transport
                −     miljøkrav - i bygninger, på bedrifter og i almindelighed
                −     relevante love og administrative bestemmelser
                −     forhold af relevans for forbrugerne og kvalitetskontrol
 ---pagebreak---    ii)    den praktiske del
          −     besøg på bedrifter af forskellige typer og med forskellige
                opdrætsmetoder
          −     besøg i produktionsvirksomheder
          −     observering af på- og aflæsning af dyr
          −     laboratorieøvelser
          −     veterinærkontrol
          −     dokumentation
b) i forbindelse med slagterier og opskæringsvirksomheder:
   i)     den teoretiske del:
          −     godt kendskab til kødbranchen - struktur, produktionsmetoder,
                international handel samt slagte- og opskæringsteknologi
          −     grundlæggende kendskab til hygiejne og god hygiejnepraksis, navnlig
                virksomhedshygiejne, slagte-, opskærings- og oplagringshygiejne,
                arbejdshygiejne
          −     HACCP og audit af HACCP-baserede procedurer
          –     dyrevelfærd ved aflæsning efter transport og på slagteriet
          −     grundlæggende kendskab til slagtede dyrs anatomi og fysiologi
          −     grundlæggende kendskab til slagtede dyrs patologi
          −     grundlæggende kendskab til slagtede dyrs patologiske anatomi
          −     relevant kendskab til TSE og andre vigtige zoonoser og zoonotiske
                agenser
          −     kendskab til metoder og procedurer for slagtning, inspektion,
                tilvirkning, emballering, indpakning og transport af fersk kød
          –     grundlæggende kendskab til mikrobiologi
          –     inspektion før slagtning
          –     undersøgelse for trikinose
          –     inspektion efter slagtning
          –     administrativt arbejde
          −     kendskab til relevante love og administrative bestemmelser
          −     prøveudtagningsprocedure
          −     aspekter vedrørende svig
 ---pagebreak---          ii)   den praktiske del:
               −      dyreidentifikation
               −      kontrol af alder
               −      inspektion og bedømmelse af slagtede dyr
               −      inspektion efter slagtning på et slagteri
               –      undersøgelse for trikinose
               −      bestemmelse af dyreart ved undersøgelse af typiske dele af dyret
               −      bestemmelse af og kommentarer til dele af slagtede dyr, som har
                      undergået forandringer
               −      hygiejnekontrol, herunder audit af god hygiejnepraksis og de HACCP-
                      baserede procedurer
               –      registrering af resultaterne af inspektion før slagtning
               −      prøveudtagning
               −      køds sporbarhed
               –      dokumentation.
6. Officielle medhjælpere skal til stadighed have ajourført viden og følge med i nye tiltag
   gennem regelmæssig videreuddannelse og faglitteratur. Når det er muligt, skal officielle
   medhjælpere deltage i videreuddannelse hvert år.
7. Personer, der allerede er udpeget til officielle medhjælpere, skal have tilstrækkelig
   viden om de emner, der er nævnt i punkt 5. Om nødvendigt skal de erhverve denne
   viden gennem videreuddannelse. Den kompetente myndighed skal fastsætte passende
   bestemmelser med henblik herpå.
8. Hvis de officielle medhjælpere kun foretager prøveudtagning og analyser i forbindelse
   med undersøgelse for trikinose, behøver den kompetente myndighed kun at sikre, at de
   får den nødvendige uddannelse til at varetage disse opgaver.
 ---pagebreak---                                  AFSNIT IV: SPECIFIKKE KRAV
KAPITEL I: TAMKVÆG
A.  KVÆG UNDER SEKS UGER
    Slagtekroppe og slagtebiprodukter af kvæg under seks uger skal underkastes følgende
    procedure for inspektion efter slagtning:
    1.    Besigtigelse af hovedet og svælget. Indsnit i og undersøgelse af de retropharyngeale
          lymfeknuder (Lnn. retropharyngiales). Undersøgelse af munden og mund- og svælg-
          slimhinderne. Palpering af tungen. Fjernelse af tonsillerne.
    2.    Besigtigelse af lungerne, luftrøret og spiserøret. Palpering af lungerne. Indsnit i og
          undersøgelse af de bronchiale og mediastinale lymfeknuder (Lnn. bifucationes,
          eparteriales og mediastinales). Der lægges et længdesnit i luftrøret og hovedbronchierne
          og et snit i lungernes nederste tredjedel gennem de store bronchier. Disse indsnit kræves
          dog ikke, hvis lungerne ikke er bestemt til konsum.
    3.    Besigtigelse af hjertesækken og hjertet. I hjertet lægges et længdesnit, så hjertekamrene
          åbnes, og skillevæggen gennemskæres.
    4.    Besigtigelse af mellemgulvet.
 ---pagebreak---    5.    Besigtigelse af leveren og portallymfeknuderne (Lnn. portales). Palpering af og om
         nødvendigt indsnit i leveren og dens lymfeknuder.
   6.    Besigtigelse af fordøjelseskanalen, mesenteriet, mavens lymfeknuder og
         mesenteriallymfeknuderne (Lnn. gastrici, mesenterici, craniales og caudales). Palpering
         af og om nødvendigt indsnit i mavens lymfeknuder og mesenteriallymfeknuderne.
   7.    Besigtigelse og om nødvendigt palpering af milten.
   8.    Besigtigelse af nyrerne. Om nødvendigt indsnit i nyrerne og deres lymfeknuder (Lnn.
         renales).
   9.    Besigtigelse af brysthinden og bughinden.
   10.   Besigtigelse og palpering af området omkring navlen og leddene. I tvivlstilfælde
         foretages indsnit i området omkring navlen, og leddene åbnes. Undersøgelse af liquor
         synoviales.
B. KVÆG OVER SEKS UGER
   Slagtekroppe og slagtebiprodukter af kvæg over seks uger skal underkastes følgende
   procedure for inspektion efter slagtning:
 ---pagebreak--- 1. Besigtigelse af hovedet og svælget. Indsnit i og undersøgelse af de retropharyngeale,
   mandibulære og parotideale lymfeknuder (Lnn retropharyngiales, mandibulares og
   parotidei). Undersøgelse af de udvendige tyggemuskler ved to parallelt med
   underkæben forløbende snit og af de indvendige tyggemuskler (interne pterygoide
   muskler) ved ét tilsvarende snit. Besigtigelse og palpering af tungen, efter at den er
   løsnet, så munden og mund- og svælgslimhinderne kan besigtiges nærmere. Tonsillerne
   skal fjernes.
2. Besigtigelse af luftrøret og spiserøret. Besigtigelse og palpering af lungerne. Indsnit i og
   undersøgelse af de bronchiale og mediastinale lymfeknuder (Lnn. bifucationes,
   eparteriales og mediastinales). Der lægges et længdesnit i luftrøret og hovedbronchierne
   og et snit i lungernes nederste tredjedel gennem de store bronchier. Disse indsnit kræves
   dog ikke, hvis lungerne ikke er bestemt til konsum.
3. Besigtigelse af hjertesækken og hjertet. I hjertet lægges et længdesnit, så hjertekamrene
   åbnes, og skillevæggen gennemskæres.
4. Besigtigelse af mellemgulvet.
5. Besigtigelse og palpering af leveren og portallymfeknuderne (Lnn. portales). Indsnit på
   leverens bagside og ved basis af den spiegelske lap for undersøgelse af galdegangen.
6. Besigtigelse af fordøjelseskanalen, mesenteriet, mavens lymfeknuder og
   mesenteriallymfeknuderne (Lnn. gastrici, mesenterici, craniales og caudales). Palpering
   af og om nødvendigt indsnit i mavens lymfeknuder og mesenteriallymfeknuderne.
 ---pagebreak---       7.    Besigtigelse og om nødvendigt palpering af milten.
      8.    Besigtigelse af nyrerne og om nødvendigt indsnit i nyrerne og deres lymfeknuder (Lnn.
            renales).
      9.    Besigtigelse af brysthinden og bughinden.
      10.   Besigtigelse af genitalierne (bortset fra penis, hvis den allerede er kasseret).
      11.   Besigtigelse og om nødvendigt palpering af og indsnit i yveret og dets lymfeknuder
            (Lnn. supramammarii). Hos køer åbnes hver yverhalvdel ved et langt og dybt indsnit
            indtil mælkecisternerne (sinus lactiferes), og der foretages indsnit i yverets
            lymfeknuder, medmindre yveret ikke er bestemt til konsum.
KAPITEL II: TAMFÅR OG -GEDER
Slagtekroppe og slagtebiprodukter af får og geder skal underkastes følgende procedure for
inspektion efter slagtning:
1.    Besigtigelse af hovedet efter afhudning og i tvivlstilfælde undersøgelse af svælget, munden og
      tungen og de retropharyngeale og parotideale lymfeknuder. Medmindre andet følger af
      bestemmelserne om dyresundhed, kræves disse undersøgelser ikke, hvis myndighederne kan
      garantere, at hovedet, herunder tunge og hjerne, ikke anvendes til konsum.
 ---pagebreak--- 2.  Besigtigelse af lungerne, luftrøret og spiserøret. Palpering af lungerne og af de bronchiale og
    mediastinale lymfeknuder (Lnn. bifurcationes, eparteriales og mediastinales). I tvivlstilfælde
    foretages der indsnit i og undersøgelse af disse organer og lymfeknuder.
3.  Besigtigelse af hjertesækken og hjertet. I tvivlstilfælde foretages der indsnit i og undersøgelse
    af hjertet.
4.  Besigtigelse af mellemgulvet.
5.  Besigtigelse af leveren og portallymfeknuderne (Lnn. portales). Palpering af leveren og dens
    lymfeknuder. Indsnit på leverens bagside for undersøgelse af galdegangene.
6.  Besigtigelse af fordøjelseskanalen, mesenteriet, mavens lymfeknuder og
    mesenteriallymfeknuderne (Lnn. gastrici, mesenterici, craniales og caudales).
7.  Besigtigelse og om nødvendigt palpering af milten.
8.  Besigtigelse af nyrerne. Om nødvendigt indsnit i nyrerne og deres lymfeknuder (Lnn.
    renales).
9.  Besigtigelse af brysthinden og bughinden.
10. Besigtigelse af genitalierne (bortset fra penis, hvis den allerede er kasseret).
 ---pagebreak--- 11.   Besigtigelse af yveret og dets lymfeknuder.
12.   Besigtigelse og palpering af området omkring navlen og leddene hos unge dyr. I tvivlstilfælde
      foretages indsnit i området omkring navlen, og leddene åbnes. Undersøgelse af liquor
      synoviales.
KAPITEL III: TAMDYR AF HESTEFAMILIEN
Slagtekroppe og slagtebiprodukter af dyr af hestefamilien skal underkastes følgende procedure for
inspektion efter slagtning:
1.    Besigtigelse af hovedet og besigtigelse af svælget, efter at tungen er løsnet. Palpering af og
      om nødvendigt indsnit i de retropharyngeale, mandibulære og parotideale lymfeknuder
      (Lnn. retropharyngiales, mandibulares og parotidei). Besigtigelse og palpering af tungen,
      efter at den er løsnet, så munden og mund- og svælgslimhinderne kan besigtiges nærmere.
      Tonsillerne skal fjernes.
2.    Besigtigelse af lungerne, luftrøret og spiserøret. Palpering af lungerne. Palpering af og om
      nødvendigt indsnit i de bronchiale og mediastinale lymfeknuder (Lnn. bifurcationes,
      eparteriales og mediastinales). Der lægges et længdesnit i luftrøret og hovedbronchierne og et
      snit i lungernes nederste tredjedel gennem de store bronchier. Disse indsnit kræves dog ikke,
      hvis lungerne ikke er bestemt til konsum.
3.    Besigtigelse af hjertesækken og hjertet. I hjertet lægges et længdesnit, så hjertekamrene åbnes,
      og skillevæggen gennemskæres.
 ---pagebreak--- 4.  Besigtigelse af mellemgulvet.
5.  Besigtigelse og palpering af og om nødvendigt indsnit i leveren og portallymfeknuderne (Lnn.
    portales).
6.  Besigtigelse af fordøjelseskanalen, mesenteriet, mavens lymfeknuder og
    mesenteriallymfeknuderne (Lnn. gastrici, mesenterici, craniales og caudales). Om
    nødvendigt indsnit i mavens lymfeknuder og mesenteriallymfeknuderne.
7.  Besigtigelse og om nødvendigt palpering af milten.
8.  Besigtigelse og palpering af nyrerne. Om nødvendigt indsnit i nyrerne og deres lymfeknuder
    (Lnn. renales).
9.  Besigtigelse af brysthinden og bughinden.
10. Besigtigelse af genitalierne hos hingste (bortset fra penis, hvis den allerede er kasseret) og
    hopper.
11. Besigtigelse af yveret og dets lymfeknuder (Lnn. supramammarii) og om nødvendigt indsnit i
    yverets lymfeknuder.
12. Besigtigelse og palpering af området omkring navlen og leddene hos unge dyr. I tvivlstilfælde
    foretages indsnit i området omkring navlen, og leddene åbnes. Undersøgelse af liquor
    synovales.
 ---pagebreak--- 13. Alle grå og hvide heste kontrolleres for melanosarkomer og melanose ved undersøgelse af
    skuldrenes muskulatur og lymfeknuder (Lnn. subrhomboidei) under skulderbladsbrusken efter
    løsning af den ene skulders tilhæftning. Nyrerne frilægges og undersøges ved snit gennem
    hele nyren.
KAPITEL IV: TAMSVIN
A.  Inspektion før slagtning
    1.    Den kompetente myndighed kan beslutte, at svin, der skal slagtes, underkastes en
          inspektion før slagtning på den bedrift, de kommer fra. I så fald kan slagtning af et parti
          svin fra en bedrift kun tillades,
          a)    hvis svinene, der skal slagtes, er ledsaget af det sundhedscertifikat, der er
                omhandlet i kapitel X, del A, og
          b)    hvis bestemmelserne i stk. 2-5 er overholdt.
    2.    Inspektion før slagtning, der foretages på den bedrift, dyrene kommer fra, skal omfatte:
          a)    kontrol af registre eller dokumentation på bedriften, herunder information om
                fødevarekæden;
          b)    undersøgelser af svinene til konstatering af, om
                i)     de lider af en sygdom eller en tilstand, som kan overføres til mennesker eller
                       dyr, som følge af at de omgås dyrene eller spiser kødet heraf, eller
                       individuelt eller kollektivt udviser en adfærd, der tyder på, at en sådan
                       sygdom kan forekomme
 ---pagebreak---          ii)   de udviser generelle adfærdsproblemer eller sygdomstegn, der kan gøre
               kødet uegnet til konsum, eller
         iii)  der er tegn på eller grund til mistanke om, at de kan indeholde
               restkoncentrationer af kemiske stoffer, der er højere end de grænseværdier,
               der er fastsat i fællesskabsbestemmelserne, eller restkoncentrationer af
               forbudte stoffer.
3. Embedsdyrlægen eller en godkendt dyrlæge foretager inspektionen før slagtning på
   bedriften. Svinene skal sendes direkte til slagtning og må ikke blandes med andre svin.
4. Inspektionen før slagtning på slagteriet skal kun omfatte:
   a)    identifikationskontrol af dyrene, og
   b)    screening for at fastslå, om dyrevelfærdsbestemmelserne er overholdt, og om der
         foreligger forhold, der kan have en negativ indvirkning på menneskers eller dyrs
         sundhed. Denne screening kan foretages af en officiel medhjælper.
5. Når svinene ikke er blevet slagtet senest tre dage efter, at det i stk. 1, litra a), nævnte
   sundhedscertifikat er blevet udstedt
   a)    skal svinene, hvis de ikke har forladt oprindelsesbedriften for at transporteres til
         slagteriet, undersøges igen, og der udstedes et nyt sundhedscertifikat
   b)    kan der, hvis svinene allerede er på vej til eller befinder sig på slagteriet, tillades
         slagtning, når grunden til forsinkelsen er vurderet, og under forudsætning af at
         svinene gennemgår en yderligere veterinærinspektion før slagtning.
 ---pagebreak--- B. INSPEKTION EFTER SLAGTNING
   1.  Slagtekroppe og slagtebiprodukter af svin undtagen dem, der er nævnt i stk. 2,
       underkastes følgende procedure for inspektion efter slagtning:
       a)    Besigtigelse af hovedet og svælget. Indsnit i og undersøgelse af de mandibulære
             lymfeknuder (Lnn. mandibulares). Besigtigelse af munden, mund- og
             svælgslimhinderne og tungen.
       b)    Besigtigelse af lungerne, luftrøret og spiserøret. Palpering af lungerne og af de
             bronchiale og mediastinale lymfeknuder (Lnn. bifurcationes, eparteriales og
             mediastinales). Der lægges et længdesnit i luftrøret og hovedbronchierne og et
             snit i lungernes nederste tredjedel gennem de store bronchier. Disse indsnit
             kræves dog ikke, hvis lungerne ikke er bestemt til konsum.
       c)    Besigtigelse af hjertesækken og hjertet. I hjertet lægges et længdesnit, så
             hjertekamrene åbnes, og skillevæggen gennemskæres.
       d)    Besigtigelse af mellemgulvet.
       e)    Besigtigelse af leveren og portallymfeknuderne (Lnn. portales). Palpering af
             leveren og dens lymfeknuder.
       f)    Besigtigelse af fordøjelseskanalen, mesenteriet, mavens lymfeknuder og
             mesenteriallymfeknuderne (Lnn. gastrici, mesenterici, craniales og caudales).
             Palpering af og om nødvendigt indsnit i mavens lymfeknuder og
             mesenteriallymfeknuderne.
 ---pagebreak---    g)    Besigtigelse og om nødvendigt palpering af milten.
   h)    Besigtigelse af nyrerne. Om nødvendigt indsnit i nyrerne og deres lymfeknuder
         (Lnn. renales).
   i)    Besigtigelse af brysthinden og bughinden.
   j)    Besigtigelse af genitalierne (bortset fra penis, hvis den allerede er kasseret)
   k)    Besigtigelse af yveret og dets lymfeknuder (Lnn. supramammarii). Hos søer
         indsnit i yverets lymfeknuder.
   l)    Besigtigelse og palpering af området omkring navlen og leddene hos unge dyr. I
         tvivlstilfælde foretages indsnit i området omkring navlen, og leddene åbnes.
2. Den kompetente myndighed kan på grundlag af epidemiologiske data eller andre
   oplysninger beslutte, at slagtesvin, der er opdrættet under kontrollerede
   opstaldningsforhold i integrerede produktionssystemer, i nogle eller alle af de i stk. 1
   omhandlede tilfælde efter afvænningen kun underkastes besigtigelse.
 ---pagebreak--- KAPITEL V: FJERKRÆ
A.  INSPEKTION FØR SLAGTNING
    1.   Den kompetente myndighed kan beslutte, at fjerkræ, der skal slagtes, underkastes en
         inspektion før slagtning på den bedrift, det kommer fra. I så fald kan slagtning af et parti
         fjerkræ fra en bedrift kun tillades
         a)    hvis fjerkræet, der skal slagtes, er ledsaget af det sundhedscertifikat, der er
               omhandlet i kapitel X, del A, og
         b)    hvis bestemmelserne i stk. 2-5 er overholdt.
    2.   Inspektionen før slagtning, der foretages på den bedrift, dyrene kommer fra, skal
    omfatte:
         a)    kontrol af registre eller dokumentation på bedriften, herunder information om
               fødevarekæden
         b)    inspektion af fjerkræpartiet til konstatering af, om fuglene
               i)     lider af en sygdom eller en tilstand, som kan overføres til mennesker eller
                      dyr, som følge af at de omgås dyrene eller spiser kødet heraf, eller udviser
                      en adfærd, der tyder på, at en sådan sygdom kan forekomme
               ii)    udviser generelle adfærdsproblemer eller sygdomstegn, der kan gøre kødet
                      uegnet til konsum, eller
 ---pagebreak---          iii)   udviser tegn på, at de måske indeholder restkoncentrationer af kemiske
                stoffer, der er højere end de grænseværdier, der er fastsat i
                fællesskabsbestemmelserne, eller restkoncentrationer af forbudte stoffer.
3. Embedsdyrlægen eller en godkendt dyrlæge foretager inspektion før slagtning på
   bedriften.
4. Inspektion før slagtning på slagteriet behøver kun omfatte:
   a)    identifikationskontrol af dyrene, og
   b)    screening for at fastslå, om dyrevelfærdsbestemmelserne er overholdt, og om der
         foreligger forhold, der kan have en negativ indvirkning på menneskers eller dyrs
         sundhed. Denne screening kan foretages af en officiel medhjælper.
5. Når fjerkræet ikke er blevet slagtet senest tre dage efter, at det i stk. 1, litra a), nævnte
   sundhedscertifikat er blevet udstedt,
   a)    skal fjerkræet, hvis det ikke har forladt oprindelsesbedriften for at transporteres til
         slagteriet, undersøges igen, og der skal udstedes et nyt sundhedscertifikat
   b)    kan der, hvis fjerkræet allerede er på vej til eller befinder sig på slagteriet, tillades
         slagtning, når grunden til forsinkelsen er vurderet, og under forudsætning af at
         fjerkræet på ny undersøges.
6. Hvis der ikke foretages inspektion før slagtning på bedriften, foretager embedsdyrlægen
   en inspektion af partiet i slagteriet.
 ---pagebreak---    7.  Hvis fjerkræet udviser kliniske symptomer på en sygdom, må det ikke slagtes til
       konsum. Det er dog tilladt at slagte det pågældende fjerkræ ved afslutningen af den
       normale slagteproces, hvis der træffes forholdsregler med henblik på at undgå risikoen
       for spredning af patogene organismer, og slagtefaciliteterne rengøres og desinficeres
       umiddelbart efter slagtningen.
   8.  Hvad angår fjerkræ, der er opdrættet til produktion af foie gras, og forsinket udtaget
       fjerkræ, som er slagtet på oprindelsesbedriften, foretages inspektionen før slagtning i
       overensstemmelse med stk. 2 og 3. Et certifikat efter modellen i del C skal ledsage de
       ikke-udtagede slagtekroppe til slagteriet eller opskæringsvirksomheden.
B. INSPEKTION EFTER SLAGTNING
   1.  Alt fjerkræ underkastes inspektion efter slagtning i henhold til afsnit I og III. Desuden
       udfører embedsdyrlægen personligt følgende kontrol:
       a)     daglig inspektion af organer og kropshuler i en repræsentativ stikprøve af dyr
       b)     grundig inspektion af stikprøver af dyr fra hvert fjerkræparti med samme
              oprindelse eller dele af fjerkræ eller hele stykker fjerkræ, som ved inspektionen
              efter slagtning er blevet erklæret uegnet til konsum, og
       c)     yderligere nødvendige undersøgelser, hvis der er grund til at formode, at kødet fra
              det pågældende fjerkræ kan være uegnet til konsum.
   2.  Hvad angår fjerkræ, der er opdrættet til produktion af foie gras, og forsinket udtaget
       fjerkræ, som kommer fra oprindelsesbedriften, skal inspektionen efter slagtning omfatte
       en kontrol af det certifikat, der ledsager slagtekroppene. Når sådanne slagtekroppe
       transporteres direkte fra bedriften til en opskæringsvirksomhed, finder inspektionen
       efter slagtning sted i opskæringsvirksomheden.
 ---pagebreak--- C.        SUNDHEDSCERTIFIKAT - MODEL
                                                                        SUNDHEDSCERTIFIKAT
  for fjerkræ, der er opdrættet med henblik på produktion af foie gras, og forsinket udtaget fjerkræ,
                                                             som er slagtet på oprindelsesbedriften
Myndighed: ..................................................................................................................................................
Nr.: ................................................................................................................................................................
1.        Identifikation af de ikke-udtagede slagtekroppe
Art: ................................................................................................................................................................
Antal:.............................................................................................................................................................
2.        De ikke-udtagede slagtekroppes oprindelse
Bedriftens adresse:........................................................................................................................................
3.        De ikke-udtagede slagtekroppes bestemmelsessted
De ikke-udtagede slagtekroppe transporteres til følgende opskæringsvirksomhed: ..................................
.......................................................................................................................................................................
4.        Erklæring
Undertegnede erklærer herved:
–         at ovennævnte ikke-udtagede slagtekroppe hidrører fra fjerkræ, som blev undersøgt før
          slagtning på ovennævnte bedrift kl. ................(klokkeslæt) den ................... (dato) og blev
          fundet sundt
–         at registrene og dokumentationen vedrørende de pågældende dyr var i overensstemmelse med
          forskrifterne og ikke er til hinder for, at fjerkræet slagtes.
Udfærdiget i .................................................................................................................................................
                                                                                               (sted)
den .......................................................................................................................................................................................................
                                                                                               (dato)
Stempel
                                                          …………………………………………..
                                       (embedsdyrlægens eller den godkendte dyrlæges underskrift)
 ---pagebreak--- KAPITEL VI: OPDRÆTTEDE LAGOMORFER
Kravene med hensyn til fjerkræ gælder for opdrættede lagomorfer.
KAPITEL VII: OPDRÆTTET VILDT
A.   Inspektion før slagtning
     1.    Inspektionen før slagtning kan foregå på bedriften, hvis kravene i bilag III, afsnit III, til
           forordning (EF) nr. .../2003* er opfyldt. I så fald skal en embedsdyrlæge eller en
           godkendt dyrlæge foretage inspektionen før slagtning.
     2.    Undersøgelsen før slagtning omfatter kontrol af registre eller dokumentation på
           bedriften, herunder information om fødevarekæden.
     3.    Hvis inspektionen før slagtning finder sted på bedriften ikke mere end tre dage, før
           dyrene ankommer til slagteriet, og dyrene afleveres levende til slagteriet, skal
           inspektionen før slagtning på slagteriet kun omfatte:
           a)    identifikationskontrol af dyrene, og
           b)    screening for at fastslå, om dyrevelfærdsbestemmelserne er overholdt, og om der
                 foreligger forhold, der kan have en negativ indvirkning på menneskers eller dyrs
                 sundhed.
*
     Note til EUT: Indsæt nr. på forordning om særlige hygiejnebestemmelser for animalske
     fødevarer (se betragtning (1), 2. nævnte forordning).
 ---pagebreak---     4.    Et certifikat i overensstemmelse med modellen i kapitel X, del A, skal ledsage levende
          dyr, der er inspiceret på bedriften. Et certifikat i overensstemmelse med modellen i
          kapitel X, del B, skal ledsage dyr, der er inspiceret og slagtet på bedriften.
B.  Inspektion efter slagtning
    1.    Inspektionen omfatter palpering og, hvis det findes nødvendigt, indsnit i de dele af
          dyret, der har undergået forandringer eller af andre grunde er mistænkelige.
    2.    De procedurer for inspektion efter slagtning, der er fastlagt for kvæg, får, tamsvin og
          fjerkræ, gælder også for tilsvarende arter af opdrættet vildt.
    3.    Hvis dyrene er blevet slagtet på bedriften, kontrollerer embedsdyrlægen på slagteriet det
          ledsagende certifikat.
KAPITEL VIII: VILDTLEVENDE VILDT
A.  Inspektion efter slagtning
    1.    Vildtlevende vildt skal inspiceres hurtigst muligt, efter at det er modtaget i
          vildthåndteringsvirksomheden.
    2.    Embedslægen skal tage hensyn til den erklæring eller de oplysninger, som den
          uddannede person, der har deltaget i nedlæggelsen af dyret, har forelagt i
          overensstemmelse med forordning (EF) nr. .../2004*.
*
    Note til EUT: Indsæt nr. på forordning om særlige hygiejnebestemmelser for animalske
    fødevarer (se betragtning (1), 2. nævnte forordning).
 ---pagebreak--- 3. Under inspektionen efter slagtning skal embedsdyrlægen
   a)   besigtige slagtekroppen, kropshulen og om muligt organerne med henblik på
        i)     at fastslå eventuelle abnormiteter, der ikke stammer fra jagten. I den
               forbindelse kan diagnosen stilles på grundlag af oplysninger fra den
               uddannede person vedrørende dyrets adfærd inden nedlæggelsen
        ii)    at undersøge, om døden har andre årsager end nedlæggelse.
        Hvis en besigtigelse ikke i sig selv giver tilstrækkeligt grundlag for en vurdering
        af vildtet, skal der foretages en mere omfattende inspektion på et laboratorium.
   b)   undersøge, om der forekommer organoleptiske abnormiteter
   c)   palpere organerne, hvis det er relevant
   d)   hvis der er begrundet mistanke om forekomst af restkoncentrationer eller
        forurenende stoffer, foretage en stikprøveanalyse af restkoncentrationer, der ikke
        stammer fra jagten, herunder miljøforurenende stoffer. Når der foretages en mere
        omfattende inspektion som følge af en sådan mistanke, skal dyrlægen udsætte sin
        vurdering af alle dyr fra samme jagtudbytte eller af de dele deraf, som må
        formodes at udvise de samme abnormiteter, indtil nævnte inspektion er afsluttet
 ---pagebreak--- e) undersøge om der er kendetegn, der tyder på, at kødet frembyder sundhedsfare,
   herunder:
   i)    unormal adfærd og forstyrrelser i almentilstanden hos det levende dyr, som
         jægeren har gjort opmærksom på
   ii)   generel forekomst af svulster eller abscesser flere forskellige steder i de indre
         organer eller i muskulaturen
   iii)  arthritis, orchitis, patologiske forandringer i leveren eller milten, tarm- eller
         navlebetændelse
   iv)   fremmedlegemer, der ikke stammer fra jagten, i kropshulerne, maven,
         tarmene eller urinen, når bryst- eller bughinde er misfarvet (når de relevante
         organer foreligger)
   v)    forekomst af parasitter
   vi)   betydelig gasdannelse i mave- og tarmkanal med misfarvning af de indre
         organer (når de relevante organer foreligger)
   vii)  betydelige abnormiteter i muskulatur eller organer med hensyn til farve,
         konsistens eller lugt
   viii) gamle, åbne knoglebrud
   ix)   kraftig afmagring og/eller generelle eller lokaliserede ødemer
 ---pagebreak---                  x)    nyligt stedfunden sammenklæbning eller sammenvoksning af organer med
                       bryst- eller bughinde, og
                 xi)   andre tydelige og omfattende forandringer, som f.eks. forrådnelse.
   4.     På embedsdyrlægens forlangende skal rygsøjlen og hovedet flækkes på langs.
   5.     Når der er tale om hele stykker småvildt, som ikke er blevet udtaget umiddelbart efter
          nedlæggelsen, skal embedsdyrlægen foretage inspektion efter slagtning af en
          repræsentativ stikprøve af dyrene fra samme jagtudbytte. Hvis der ved inspektionen
          konstateres en sygdom, der kan overføres til mennesker, eller nogen af de kendetegn,
          der er anført i punkt 3, litra e), skal embedsdyrlægen foretage yderligere kontrol af hele
          partiet med henblik på at afgøre, om partiet skal erklæres uegnet til konsum, eller om
          der skal foretages en individuel inspektion af hver enkelt dyrekrop.
   6.     I tvivlstilfælde kan embedsdyrlægen foretage de yderligere snit i og inspektioner af de
          relevante dele af dyrene, der er nødvendige for, at der kan stilles en endelig diagnose.
B. Beslutninger efter kontrol
   Ud over de tilfælde, der er omhandlet i afsnit II, kapitel V, erklæres kød, der under inspektion
   efter slagtning udviser nogen af de kendetegn, som er anført i del A, punkt 3, litra e), uegnet
   til konsum.
 ---pagebreak--- KAPITEL IX: SÆRLIGE FARER
A.  Transmissible spongiforme encephalopatier
    I forbindelse med offentlig kontrol, der foretages i forbindelse med TSE, skal der tages
    hensyn til kravene i forordning (EF) nr. 999/2001 og alle andre relevante EF-bestemmelser.
B.  Cysticercose
    1.    Procedurerne for inspektion efter slagtning, der er beskrevet i kapitel I og IV, udgør
          mindstekrav til undersøgelse for cysticercose hos kvæg over 6 uger og hos svin.
          Derudover kan specifikke serologiske analyser anvendes. Ved kvæg over 6 uger er
          indsnit i tyggemusklerne ikke obligatorisk ved inspektionen efter slagtning, hvis der
          anvendes en specifik serologisk analyse. Det samme gælder, hvis kvæg over 6 uger er
          opdrættet på en bedrift, der officielt er certificeret som fri for cysticercose.
    2.    Kød inficeret med cysticercus skal erklæres uegnet til konsum. Hvis dyret ikke er
          generelt inficeret med cysticercus, kan de ikke-inficerede dele dog erklæres egnede til
          konsum efter at være underkastet en kuldebehandling.
C.  Trikinose
    1.    Slagtekroppe af svin (tamsvin, opdrættet vildsvin og vildtlevende vildsvin), af dyr af
          hestefamilien og af andre arter, der er modtagelige for trikinose, skal undersøges for
          trikinose i overensstemmelse med gældende fællesskabsbestemmelser, medmindre
          andet er fastsat i disse bestemmelser.
 ---pagebreak---    2.    Kød af dyr inficeret med trikiner erklæres uegnet til konsum.
D. Snive
   1.    Dyr af hestefamilien skal undersøges for snive, hvis det er relevant. Undersøgelse for
         snive hos dyr af hestefamilien skal omfatte en omhyggelig undersøgelse af slimhinderne
         i luftrøret, svælget, næsehulen og bihulerne efter spaltning af hovedet i midtlinjen og
         udtagelse af næseskillevæggen.
   2.    Kød af heste med snive erklæres uegnet til konsum.
E. Tuberkulose
   1.    Hvis dyr har reageret positivt eller med tvivlsomt resultat på en tuberkulinprøve, eller
         der er andre grunde til mistanke om infektion, slagtes de separat fra andre dyr, idet der
         træffes forholdsregler for at undgå risiko for kontaminering af andre slagtekroppe,
         slagtelinjen og det tilstedeværende personale på slagteriet.
   2.    Alt kød af dyr, hos hvilke der ved inspektionen efter slagtning er konstateret
         lokaliserede tuberkuløse forandringer i forskellige organer eller flere steder på
         slagtekroppen, skal erklæres uegnet til konsum. Hvis der er konstateret tuberkuløse
         forandringer i lymfeknuderne i kun ét organ eller én del af slagtekroppen, er det imidlertid
         kun nødvendigt at erklære det pågældende organ eller den pågældende del af
         slagtekroppen og de tilhørende lymfeknuder uegnet til konsum.
 ---pagebreak--- F.        Brucellose
          1.       Hvis dyr har reageret positivt eller med tvivlsomt resultat på en brucelloseprøve, eller
                   der er andre grunde til mistanke om infektion, skal de slagtes separat fra andre dyr, idet
                   der træffes forholdsregler for at undgå risiko for kontaminering af andre slagtekroppe,
                   slagtelinjen og det tilstedeværende personale på slagteriet.
          2.       Kød af dyr, hos hvilke der ved inspektionen efter slagtning er konstateret forandringer,
                   der tyder på akut brucelloseinfektion, skal erklæres uegnet til konsum. Hvis dyr reagerer
                   positivt eller med tvivlsomt resultat på en brucelloseprøve, skal yver, kønsorganer og
                   blod erklæres uegnet til konsum, også selv om der ikke er konstateret sådanne
                   forandringer.
KAPITEL X: SUNDHEDSCERTIFIKAT - MODEL
A.        SUNDHEDSCERTIFIKAT FOR LEVENDE DYR - MODEL
                                                            SUNDHEDSCERTIFIKAT
                                   for levende dyr, der transporteres fra bedriften til slagteriet
Myndighed:...................................................................................................................................................
Nr.: ................................................................................................................................................................
1.        Identifikation af dyrene
Art: ................................................................................................................................................................
Antal dyr: ......................................................................................................................................................
Identifikationsmærkning: .............................................................................................................................
2.        Dyrenes oprindelse
Oprindelsesbedriftens adresse:.....................................................................................................................
Identifikation af hus/stald*:..........................................................................................................................
3.        Dyrenes bestemmelsessted
Dyrene transporteres til følgende slagteri:...................................................................................................
med følgende transportmiddel: ....................................................................................................................
4.        Andre relevante oplysninger
.......................................................................................................................................................................
 ---pagebreak--- 5.      Erklæring
Undertegnede erklærer herved:
–       at ovennævnte dyr blev undersøgt før slagtning på ovennævnte bedrift kl. ..................
        (klokkeslæt) den ................... (dato) og blev fundet sunde
–       at registrene og dokumentationen vedrørende de pågældende dyr var i overensstemmelse med
        forskrifterne og ikke er til hinder for, at dyrene slagtes.
Udfærdiget i ....................................., den....................................................................................................
                                 (sted)                                                                         (dato)
Stempel
                                               …………………………………………..
                               (embedsdyrlægens eller den godkendte dyrlæges underskrift)
* Kan udelades.
B.      SUNDHEDSCERTIFIKAT FOR DYR SLAGTET PÅ BEDRIFTEN - MODEL
                                                          SUNDHEDSCERTIFIKAT
                                                           for dyr slagtet på bedriften
Myndighed:...................................................................................................................................................
Nr.: ................................................................................................................................................................
1.      Identifikation af dyrene
Art: ................................................................................................................................................................
Antal dyr: ......................................................................................................................................................
Identifikationsmærkning: .............................................................................................................................
2.      Dyrenes oprindelse
Oprindelsesbedriftens adresse:.....................................................................................................................
Identifikation af hus/stald*:..........................................................................................................................
 ---pagebreak--- 3.        Dyrenes bestemmelsessted
Dyrene transporteres til følgende slagteri:...................................................................................................
................................................................................................................................................................
med følgende transportmiddel: ....................................................................................................................
4.        Andre relevante oplysninger
.......................................................................................................................................................................
5.        Erklæring
Undertegnede erklærer herved:
–         at ovennævnte dyr blev undersøgt før slagtning på ovennævnte bedrift kl. ................
          (klokkeslæt) den ................... (dato) og blev fundet sunde
–         at de blev slagtet på bedriften kl. ................ (klokkeslæt) den ................... (dato), og at
          slagtningen og afblødningen blev udført korrekt
–         at registrene og dokumentationen vedrørende de pågældende dyr var i overensstemmelse med
          forskrifterne og ikke er til hinder for, at dyrene slagtes.
Udfærdiget i ....................................., den....................................................................................................
                                   (sted)                                                                         (dato)
Stempel
                                                 …………………………………………..
                                 (embedsdyrlægens eller den godkendte dyrlæges underskrift)
* Kan udelades.
                                                          ________________________
 ---pagebreak---                                                                                               BILAG II
                                LEVENDE TOSKALLEDE BLØDDYR
KAPITEL I: ANVENDELSESOMRÅDE
Dette bilag gælder for levende toskallede bløddyr og i analogi hermed for levende pighuder,
levende sækdyr og levende havsnegle.
KAPITEL II: OFFENTLIG KONTROL FOR SÅ VIDT ANGÅR LEVENDE TOSKALLEDE
BLØDDYR FRA KLASSIFICEREDE PRODUKTIONSOMRÅDER
A.    KLASSIFICERING AF PRODUKTIONS- OG GENUDLÆGNINGSOMRÅDER
      1.    Den kompetente myndighed fastsætter beliggenhed og grænser for genudlægnings- og
            produktionsområder. Dette kan, hvis det er relevant, gøres i samarbejde med
            fødevarevirksomhedslederne.
      2.    Den kompetente myndighed skal klassificere de produktionsområder, hvor det er tilladt
            at høste levende toskallede bløddyr, som hørende ind under en af tre kategorier
            afhængigt af det fækale forureningsniveau. Dette kan, hvis det er relevant, gøres i
            samarbejde med fødevarevirksomhedslederne.
      3.    Den kompetente myndighed kan klassificere områder, hvor der må høstes levende
            toskallede bløddyr til direkte konsum, som klasse A-områder. Levende toskallede
            bløddyr fra disse områder skal opfylde sundhedsnormerne for levende toskallede
            bløddyr, jf. bilag III, afsnit VII, kapitel V, til forordning (EF) nr. .../2004*.
*
      Note til EUT: Indsæt nr. på forordning om særlige hygiejnebestemmelser for animalske
      fødevarer (se betragtning (1), 2. nævnte forordning).
 ---pagebreak--- 4. Den kompetente myndighed kan klassificere områder, hvor der må høstes levende to-
   skallede bløddyr, men som dog først må markedsføres til konsum efter behandling i et
   renseanlæg eller efter genudlægning med henblik på at overholde de sundhedsnormer,
   der er omhandlet i stk. 3, som klasse B-områder. Levende toskallede bløddyr fra disse
   områder må ved en MPN-test (Most Probable Number) med fem rør og tre fortyndinger
   ikke indeholde over 4 600 E.coli pr. 100 g kød og væske mellem skallerne.
5. Den kompetente myndighed kan klassificere områder, hvor der må høstes levende
   toskallede bløddyr, som klasse C-områder, forudsat at bløddyrene først må
   markedsføres efter genudlægning i en lang periode, så de kan opfylde
   sundhedsnormerne i pkt. 3. Levende toskallede bløddyr fra disse områder må ved en
   MPN-test med fem rør og tre fortyndinger ikke indeholde over 46 000 E.coli pr. 100 g
   kød og væske mellem skallerne.
6. Hvis den kompetente myndighed principielt beslutter at klassificere et genudlægnings-
   eller produktionsområde, skal den
   a)     udarbejde en oversigt over sandsynlige kilder til forurening af produktionsområdet
          forårsaget af mennesker eller dyr
   b)     undersøge de mængder af organiske forurenende stoffer, som udledes på de
          forskellige årstider afhængigt af de sæsonmæssige udsving både i
          befolkningstætheden og belægningsgraden i afvandingsområdet,
          nedbørsmængder, spildevandsrensning mv.
   c)     bestemme de karakteristiske træk ved de forurenende stoffers kredsløb ved hjælp
          af strømmønstre, dybdemåling og tidevand i produktionsområdet, og
 ---pagebreak---        d)   udarbejde et program for prøveudtagning af toskallede bløddyr i
            produktionsområdet, som er baseret på en undersøgelse af konstaterede data, med
            sammenligning af en række prøver med en geografisk fordeling af
            prøveudtagningsstederne og en prøveudtagningsfrekvens, der sikrer, at
            analyseresultaterne for området er så repræsentative som muligt.
B. TILSYN MED KLASSIFICEREDE GENUDLÆGNINGS- OG
   PRODUKTIONSOMRÅDER
   1.  Der skal regelmæssigt føres tilsyn med klassificerede genudlægnings- og
       produktionsområder for at kontrollere,
       a)   at der ikke gives vildledende oplysninger om de levende toskallede bløddyrs
            oprindelse, det sted, de stammer fra, og anvendelsesformål
       b)   den mikrobiologiske kvalitet af de levende toskallede bløddyr i relation til
            produktions- og genudlægningsområderne
       c)   om der forekommer toksisk plankton i vandet i produktions- og
            genudlægningsområderne og biotoksiner i de levende toskallede bløddyr, og
       d)   om der forekommer forurenende kemiske stoffer i levende toskallede bløddyr.
 ---pagebreak--- 2. Med henblik på gennemførelsen af punkt 1, litra b), c) og d), skal der opstilles
   prøveudtagningsplaner, hvori der sørges for, at gennemførelsen af en sådan kontrol
   finder sted med regelmæssige mellemrum eller i enkelttilfælde, hvis
   høstningsperioderne ikke er regelmæssige. Den geografiske fordeling af
   prøveudtagningsstederne og prøveudtagningsfrekvensen skal sikre, at
   analyseresultaterne for området er så repræsentative som muligt.
3. I prøveudtagningsplanen for kontrol af levende toskallede bløddyrs mikrobiologiske
   kvalitet skal der især tages hensyn til:
   a)    de sandsynlige udsving i den fækale forurening, og
   b)    de parametre, der er omhandlet i punkt 6 i del A.
4. I prøveudtagningsplanen for kontrol af, om der forekommer toksisk plankton i vandet i
   produktions- og genudlægningsområderne og biotoksiner i levende toskallede bløddyr,
   skal der især tages hensyn til de mulige udsving i forekomsten af plankton indeholdende
   marine biotoksiner. Prøveudtagningen skal omfatte:
   a)    periodisk prøveudtagning for at konstatere ændringer i sammensætningen af
         plankton, der indeholder toksiner, og dens geografiske fordeling. Resultater, der
         giver anledning til mistanke om, at der sker ophobning af toksiner i bløddyrenes
         kød, skal opfølges af en intensiv prøveudtagning
   b)    periodiske toksicitetsprøver på de bløddyr fra det berørte område, som er mest
         modtagelige for forurening.
 ---pagebreak---   5.    Frekvensen for udtagning af prøver med henblik på analyse af toksiner i bløddyrene
        skal som hovedregel være én gang pr. uge i de perioder, hvor høstning er tilladt.
        Frekvensen kan reduceres i særlige områder, eller for specifikke typer bløddyr, hvis en
        risikovurdering af forekomst af toksiner og planteplankton tyder på en meget lav risiko
        for toksiske hændelser. Frekvensen skal øges, hvis en sådan risikovurdering tyder på, at
        en ugentlig prøveudtagning ikke er tilstrækkelig. Risikovurderingen skal regelmæssigt
        tages op til revision med henblik på at vurdere risikoen for, at der forekommer toksiner i
        levende toskallede bløddyr i de pågældende områder.
  6.    Hvis der foreligger data om ophobning af toksiner for en gruppe af arter, der vokser i
        samme område, kan en art med den højeste forekomst anvendes som indikatorart. Alle
        arter i gruppen kan således udnyttes, hvis toksinindholdet i indikatorarterne ligger under
        de foreskrevne grænseværdier. Hvis toksinindholdet i indikatorarterne ligger over de
        foreskrevne grænseværdier, skal høstning af de øvrige arter kun tillades, hvis yderligere
        analyser af de øvrige arter viser, at toksinindholdet ligger under grænseværdierne.
  7.    Hvad angår overvågning af plankton skal prøverne være repræsentative for vandsøjlen,
        og de skal give oplysninger om forekomsten af toksiske arter og om
        populationstendenser. Hvis der påvises ændringer i toksiske populationer, der kan føre
        til ophobning af toksiner, skal prøveudtagningsfrekvensen for bløddyr øges, eller
        områderne skal lukkes af forsigtighedshensyn, indtil der foreligger resultater af
        toksinanalysen.
  8.    Prøveudtagningsplanen for kontrol af, om der forekommer forurenende kemiske stoffer,
        skal gøre det muligt at opdage enhver overskridelse af de grænseværdier, der er fastlagt
        i Kommissionens forordning (EF) nr. 466/20011.
1
  EFT L 77 af 16.3.2001, s. 1. Senest ændret ved forordning (EF) nr. 655/2004 (EUT L 104 af
  8.4.2004, s. 48).
 ---pagebreak--- C. BESLUTNINGER EFTER TILSYN
   1.  Hvis prøveresultaterne viser, at sundhedsnormerne for bløddyr ikke er overholdt, eller at
       der på anden måde er en risiko for menneskers sundhed, skal den kompetente
       myndighed lukke det pågældende produktionsområde for at forhindre høstning af
       levende toskallede bløddyr. Den kompetente myndighed kan dog omklassificere et
       produktionsområde til klasse B- eller C-område, hvis det opfylder de relevante kriterier
       i del A og ikke frembyder nogen anden sundhedsrisiko.
   2.  Den kompetente myndighed må kun genåbne et lukket produktionsområde, hvis
       sundhedsnormerne for bløddyr i henhold til fællesskabsbestemmelser atter overholdes.
       Hvis den kompetente myndighed lukker et område som følge af forekomsten af
       plankton eller for højt indhold af toksiner i bløddyr, er det nødvendigt med mindst to på
       hinanden følgende resultater, der ligger under den foreskrevne grænseværdi, og som
       stammer fra prøveudtagninger foretaget med mindst 48 timers mellemrum, for at
       området kan genåbnes. Den kompetente myndighed kan tage hensyn til oplysninger om
       planteplanktontendenser, når en sådan beslutning træffes. Når der foreligger stabile data
       om toksicitetsdynamikken i et givet område, og forudsat at der foreligger oplysninger af
       nyere dato om faldende toksicitet, kan den relevante myndighed beslutte at genåbne
       området, selv om der kun foreligger resultater under den foreskrevne grænseværdi fra
       én prøveudtagning.
 ---pagebreak--- D. YDERLIGERE TILSYNSKRAV
   1.   Den kompetente myndighed skal føre tilsyn med klassificerede produktionsområder,
        hvor den har besluttet, at høstning af toskallede bløddyr er forbudt eller undergivet
        særlige betingelser, så det sikres, at produkter, som er sundhedsskadelige for
        mennesker, ikke markedsføres.
   2.   Ud over overvågningen af produktions- og genudlægningsområder, jf. punkt 1 i del B,
        skal der indføres en kontrolordning med laboratorieundersøgelser til efterprøvning af, at
        fødevarevirksomhedslederne opfylder de fastsatte krav for det endelige produkt på alle
        stadier i produktionen, forarbejdningen og distributionen. Denne kontrolordning skal
        navnlig sikre, at indholdet af marine biotoksiner og forurenende stoffer ikke overstiger
        de fastlagte beskyttelsesniveauer, og at bløddyrenes mikrobiologiske kvalitet ikke udgør
        en fare for menneskers sundhed.
E. DOKUMENTATION OG UDVEKSLING AF OPLYSNINGER
   Den kompetente myndighed skal
   a)   opstille og ajourføre en liste over godkendte produktions- og genudlægningsområder
        med oplysning om deres beliggenhed og grænser samt den klasse, de er klassificeret i,
        hvorfra det er tilladt at høste levende toskallede bløddyr i henhold til dette bilag. Denne
        liste skal meddeles de parter, der berøres af dette bilag, herunder producenterne og de
        kompetente for driften af renseanlæg og ekspeditionscentre
 ---pagebreak---    b)    straks underrette de parter, der berøres af dette bilag, som f.eks. producenterne og de
         kompetente for driften af renseanlæg og ekspeditionscentre, om ændringer i et
         produktionsområdes beliggenhed, grænser eller klassificering eller om midlertidig eller
         endelig lukning af det, og
   c)    reagere hurtigt, hvis den kontrol, der er foreskrevet i dette bilag, viser, at et
         produktionsområde skal lukkes eller omklassificeres eller kan genåbnes.
F. FØDEVAREVIRKSOMHEDSLEDERNES EGEN KONTROL
   For at træffe beslutning om klassificering, åbning eller lukning af produktionsområder kan
   den kompetente myndighed tage hensyn til resultater af kontrol foretaget af
   fødevarevirksomhedslederne eller af de organisationer, der repræsenterer
   fødevarevirksomhedslederne. I så fald skal den kompetente myndighed have udpeget det
   laboratorium, der udfører analysen, og om fornødent skal prøveudtagningen og analysen være
   foretaget i overensstemmelse med en protokol, som den kompetente myndighed og de berørte
   virksomheder eller organisationer har truffet aftale om.
 ---pagebreak--- KAPITEL III: OFFENTLIG KONTROL AF KAMMUSLINGER HØSTET UDEN FOR
KLASSIFICEREDE PRODUKTIONSOMRÅDER
Offentlig kontrol af kammuslinger høstet uden for klassificerede produktionsområder skal foretages
på fiskeauktioner, i forsendelsescentre og forarbejdningsvirksomheder. Ved en sådan offentlig
kontrol skal det navnlig verificeres, at der er overensstemmelse med de sundhedsnormer for levende
toskallede bløddyr, der er fastlagt i bilag III, afsnit VII, kapitel V, i forordning (EF) nr. .../2004*, og
at de øvrige krav i forordningens bilag III, afsnit VII, kapitel IX er opfyldt.
                                      ________________________
*
      Note til EUT: Indsæt nr. på forordning om særlige hygiejnebestemmelser for animalske
      fødevarer (se betragtning (1), 2. nævnte forordning).
 ---pagebreak---                                                                                          BILAG III
                                        FISKEVARER
KAPITEL I: OFFENTLIG KONTROL MED PRODUKTION OG MARKEDSFØRING
1.  Den offentlige kontrol med produktion og markedsføring af fiskevarer skal navnlig omfatte:
    a)   regelmæssig kontrol af hygiejneforholdene på landingstidspunktet og ved første
         auktion;
    b)   regelmæssig inspektion af fartøjer og virksomheder på land, herunder af fiskeauktioner
         og engrosmarkeder, navnlig for at kontrollere:
         i)     om betingelserne for godkendelse stadig er til stede, hvor dette er relevant,
         ii)    om fiskevarerne håndteres korrekt, og
         iii)   overholdelse af hygiejne- og temperaturkravene, og
         iv)    renhed af virksomheden, herunder fartøjer og deres faciliteter og udstyr, samt
                personalehygiejne;
    c)   kontrol af opbevarings- og transportvilkår.
 ---pagebreak--- 2. Offentlig kontrol med fartøjer, jf. dog punkt 3,
   a)   kan finde sted, når fartøjer anløber en havn i en medlemsstat,
   b)   vedrører alle fartøjer, der lander fiskevarer i en havn i Fællesskabet, uanset flag, og
   c)   kan om nødvendigt, når den offentlige kontrol foretages af den kompetente myndighed i
        den medlemsstat, hvis flag fartøjet fører, finde sted, mens fartøjet befinder sig på havet
        eller i en havn i en anden medlemsstat eller i et tredjeland.
3. a)   I tilfælde af inspektion på et fabriksfartøj eller et frysefartøj, der fører en medlemsstats
        flag, skal den kompetente myndighed i den medlemsstat, hvis flag fartøjet fører,
        foretage inspektionerne på en sådan måde, at de opfylder kravene i artikel 3, især
        tidsfristerne i artikel 3, stk. 2. Om nødvendigt kan den kompetente myndighed foretage
        inspektionen af fartøjet, mens det befinder sig på havet eller i en havn i en anden
        medlemsstat eller i et tredjeland.
   b)   Hvis den kompetente myndighed i den medlemsstat, hvis flag fartøjet fører, har givet
        fartøjet betinget autorisation i henhold til artikel 3, kan denne kompetente myndighed
        imidlertid give en kompetent myndighed i:
        i)     en anden medlemsstat, eller
        ii)    et tredjeland, der er anført på en i henhold til artikel 11 udarbejdet liste over
               tredjelande, hvorfra import af fiskevarer er tilladt,
 ---pagebreak---             tilladelse til at udføre opfølgende inspektion med henblik på at give fuld autorisation
            eller forlænge den betingede autorisation i henhold til artikel 3, stk. 1, litra b), eller tage
            autorisationen op til revision i henhold til artikel 3, stk. 4. Om nødvendigt kan den
            kompetente myndighed foretage inspektionen af fartøjet, mens det befinder sig på havet
            eller i en havn i en anden medlemsstat eller i et tredjeland.
4.   Når den kompetente myndighed i en medlemsstat giver en kompetent myndighed i en anden
     medlemsstat eller et tredjeland tilladelse til at foretage inspektioner på sine vegne i henhold til
     punkt 3, skal de to kompetente myndigheder aftale vilkårene for sådanne inspektioner. Disse
     vilkår skal navnlig sikre, at den kompetente myndighed i den medlemsstat, hvis flag fartøjet
     fører, snarest muligt modtager rapport om resultaterne af inspektionerne og om enhver
     mistanke om manglende overholdelse, så den kan træffe de nødvendige foranstaltninger.
KAPITEL II: OFFENTLIG KONTROL MED FISKEVARER
Offentlig kontrol med fiskevarer skal mindst omfatte følgende:
A.   ORGANOLEPTISKE UNDERSØGELSER
     Der skal på alle stadier af fremstilling, forarbejdning og distribution foretages organoleptisk
     stikprøvekontrol. Et af formålene med denne stikprøvekontrol er at verificere, at de
     friskhedskriterier, der er fastsat i henhold til fællesskabsbestemmelserne, er opfyldt. Dette
     omfatter navnlig, at det på alle stadier af fremstilling, forarbejdning og distribution
     verificeres, at fiskevarerne mindst ligger over de grundlæggende friskhedskriterier, som er
     fastsat i fællesskabsbestemmelserne.
 ---pagebreak--- B. FRISKHEDSINDIKATORER
   Hvis den organoleptiske undersøgelse giver anledning til tvivl om fiskevarernes friskhed, kan
   der udtages prøver til laboratorieundersøgelser med henblik på at bestemme niveauerne for
   Total Volatile Basic Nitrogen (TVB-N) og Trimethylamine Nitrogen (TMA-N).
   Den kompetente myndighed skal anvende de kriterier, der er fastsat i
   fællesskabsbestemmelserne.
   Når den organoleptiske undersøgelse giver anledning til mistanke om andre forhold, som kan
   have uheldige følger for menneskers sundhed, kan der tages prøver med henblik på at fastslå
   årsagerne.
C. HISTAMIN
   Der skal gennemføres stikprøvekontrol af histaminindholdet for at efterprøve, at de tilladte
   niveauer, der er fastsat i fællesskabsbestemmelserne, er overholdt.
D. RESTKONCENTRATIONER OG FORURENENDE STOFFER
   Der skal etableres en overvågningsordning til at kontrollere, at indholdet af
   restkoncentrationer og forurenende stoffer er i overensstemmelse med
   fællesskabsbestemmelserne.
E. MIKROBIOLOGISK KONTROL
   Om fornødent gennemføres en sådan kontrol i overensstemmelse med de relevante regler og
   kriterier i fællesskabsbestemmelserne.
F. PARASITTER
   Der skal foretages stikprøvekontrol for at efterprøve, at fællesskabsbestemmelserne
   vedrørende parasitter er overholdt.
 ---pagebreak--- G.   GIFTIGE FISKEVARER
     Der skal foretages kontrol for at sikre, at følgende fiskevarer ikke markedsføres:
     1.     giftige fisk af følgende arter: Tetraodontidae, molidae, diodontidae og canthigasteridae,
            og
     2.     fiskevarer, der indeholder biotoksiner såsom ciguatera eller andre sundhedsfarlige
            toksiner. Fiskevarer fremstillet af toskallede bløddyr, pighuder, sækdyr og havsnegle må
            dog markedsføres, hvis de er fremstillet i overensstemmelse med afsnit VII i bilag III til
            forordning (EF) nr. .../2004* og opfylder normerne i kapitel V, punkt 2, i samme afsnit.
KAPITEL III: BESLUTNINGER EFTER KONTROL
Fiskevarer skal erklæres uegnede til konsum, såfremt
1.   den organoleptiske, kemiske, fysiske eller mikrobiologiske kontrol eller kontrol for parasitter
     har vist, at de ikke er i overensstemmelse med de relevante fællesskabsbestemmelser
2.   de i de spiselige dele indeholder forurenende stoffer eller restkoncentrationer ud over de
     grænseværdier, der er fastlagt i EF-bestemmelser eller i et sådant omfang, at den beregnede
     indtagelse gennem føden ville føre til en overskridelse af den acceptable daglige eller
     ugentlige indtagelse for mennesker
*
     Note til EUT: Indsæt nr. på forordning om særlige hygiejnebestemmelser for animalske
     fødevarer (se betragtning (1), 2. nævnte forordning).
 ---pagebreak--- 3. de stammer fra
   i)    giftige fisk
   ii)   fiskevarer, der ikke opfylder kravet i kapitel II, del G, punkt 2, med hensyn til
         biotoksiner, eller
   iii)  toskallede bløddyr, pighuder, sækdyr og havsnegle, der indeholder marine biotoksiner,
         hvis samlede mængde overskrider de grænseværdier, der er omhandlet i forordning (EF)
         nr. .../2004*, eller
4. den kompetente myndighed finder, at de kan udgøre en risiko for menneskers eller dyrs
   sundhed eller af andre grunde er uegnet til konsum.
                                 ________________________
*
   Note til EUT: Indsæt nr. på forordning om særlige hygiejnebestemmelser for animalske
   fødevarer (se betragtning (1), 2. nævnte forordning).
 ---pagebreak---                                                                                         BILAG IV
                              RÅ MÆLK OG MEJERIPRODUKTER
KAPITEL I: KONTROL AF MÆLKEPRODUCERENDE BEDRIFTER
1.  Dyr på mælkeproducerende bedrifter skal underkastes offentlig kontrol for at verificere, at
    sundhedskravene til produktion af rå mælk og særlig dyrenes sundhedstilstand og anvendelsen
    af veterinærlægemidler overholdes. Sådan kontrol kan finde sted i forbindelse med veterinære
    kontrol i henhold til fællesskabsbestemmelser om dyre- og folkesundhed eller dyrevelfærd og
    kan udføres af en godkendt dyrlæge.
2.  Hvis der er grund til mistanke om, at dyresundhedskravene ikke overholdes, skal dyrenes
    generelle sundhedstilstand kontrolleres.
3.  De mælkeproducerende bedrifter skal underkastes offentlig kontrol for at sikre, at
    hygiejnekravene overholdes. Den offentlige kontrol kan omfatte inspektioner og/eller
    overvågning af kontrol, som udføres af faglige organisationer. Hvis det påvises, at hygiejnen
    er utilstrækkelig, verificerer den kompetente myndighed, at der træffes de fornødne skridt til
    at sikre, at forholdene bringes i orden.
 ---pagebreak--- KAPITEL II: KONTROL AF RÅ MÆLK EFTER INDSAMLING
1.  Den kompetente myndighed overvåger den kontrol, der udføres i overensstemmelse med
    bilag III, afsnit IX, kapitel I, del III, til forordning (EF) nr. .../2004*.
2.  Hvis lederen af fødevarevirksomheden ikke har bragt forholdene i orden senest tre måneder
    efter, at den manglende overholdelse af kriterierne vedrørende kimtal og celletal for første
    gang er blevet meddelt til den kompetente myndighed, skal leverancen af rå mælk fra den
    producerende bedrift suspenderes eller - i overensstemmelse med en specifik tilladelse eller
    generelle instrukser fra den kompetente myndighed - underkastes de krav til behandling og
    anvendelse, som er nødvendige for at beskytte den offentlige sundhed. Denne suspension eller
    disse krav gælder, indtil lederen af fødevarevirksomheden har godtgjort, at den rå mælk atter
    overholder kriterierne.
                                     ________________________
*
    Note til EUT: Indsæt nr. på forordning om særlige hygiejnebestemmelser for animalske
    fødevarer (se betragtning (1), 2. nævnte forordning).
 ---pagebreak---                                                                                            BILAG V
                  VIRKSOMHEDER, SOM IKKE ER UNDERKASTET KRAVET
                                 OM LISTER I ARTIKEL 12, STK. 1
Følgende tredjelandsvirksomheder behøver ikke stå på de lister, som udarbejdes og ajourføres i
henhold til artikel 12, stk. 4:
1.   virksomheder, der håndterer animalske produkter, for hvilke der i bilag III til forordning (EF)
     nr. .../2004* ikke fastsættes nogen krav
2.   virksomheder, som udelukkende udfører primærproduktion
3.   virksomheder, som udelukkende udfører transport
4.   virksomheder, der udelukkende tager sig af at opbevare animalske produkter, som ikke
     kræver temperaturregulerede oplagringsforhold.
                                    ________________________
*
     Note til EUT: Indsæt nr. på forordning om særlige hygiejnebestemmelser for animalske
     fødevarer (se betragtning (1), 2. nævnte forordning).
 ---pagebreak---                                                                                           BILAG VI
                   KRAV TIL CERTIFIKATER, DER LEDSAGER IMPORT
1. Den kompetente myndigheds repræsentant i afsendelsestredjelandet. der udsteder et certifikat,
   som skal ledsage en forsendelse af animalske produkter bestemt til Fællesskabet, skal
   underskrive certifikatet og sikre, at det er forsynet med et officielt stempel. Hvis certifikatet
   består af mere end et ark, gælder dette krav for hvert ark. Hvis der er tale om fabriksfartøjer,
   kan den kompetente myndighed give kaptajnen eller en anden af skibets officerer tilladelse til
   at underskrive certifikatet.
2. Certifikaterne skal være udformet på det eller de officielle sprog i afsendelsestredjelandet og
   på det eller de officielle sprog i den medlemsstat, der gennemfører grænsekontrollen, eller
   være ledsaget af en autoriseret oversættelse til det eller de pågældende sprog. Hvis
   bestemmelsesmedlemsstaten kræver det, skal certifikaterne også være ledsaget af en
   autoriseret oversættelse til denne medlemsstats officielle sprog. En medlemsstat kan dog
   indvillige i at anvende et andet fællesskabssprog end sit eget.
3. Ved import i Fællesskabet skal forsendelserne være ledsaget af det originale certifikat.
 ---pagebreak--- 4. Certifikaterne skal bestå af:
   a)     et enkelt ark papir, eller
   b)     to eller flere sider, som er en del af et integreret og udeleligt ark papir, eller
   c)     en sekvens af sider, der er nummereret, så det fremgår, at der er tale om en bestemt side
          i en afgrænset sekvens (f.eks. "side 2 ud af 4 sider").
5. Certifikater skal have ét enkelt identifikationsnummer. Når certifikatet består af en sekvens af
   sider, anføres dette nummer på hver side.
6. Certifikatet skal udstedes, før den forsendelse, som det vedrører, forlader
   afsendelsestredjelandets kompetente myndigheds kontrol.
                                   ________________________